KO SDP SBK: Šumskoprivredno preduzeće prevarilo penzionere - Travnik-grad.info\nKO SDP SBK: Šumskoprivredno preduzeće prevarilo penzionere\n13. Novembra 2019. travnik-grad\tKO SDP, SBK, Skupština SBK, ŠPD Srednjobosanske šume\nU prostorijama SDP BiH u Travniku održana je 2. proširena sjednica Predsjedništva Kantonalne organizacije SDP BiH Srednjobosanskog kantona. Razgovarano je o velikom broju tema – od trenutnog stanja u organizacijama SDP BiH na području Srednjobosanskom kantonu do planova i priprema za predstojeće Lokalne izbore 2020. godine.\nPosebna pažnja posvećena je radu SDP-ovih zastupnika u Skupštini Srednjobosanskog kantona, te stavovima SDP BiH prema materijalima koji će se naći na narednoj sjednici Skupštine. Najveću pažnju i diskusiju svakako je izazvao Nacrt Budžeta SBK za 2020.godinu koji i dalje, iz godine u godinu, ne pokazuje želju vladajućih struktura na području ovog kantona da počnu razmišljati o budućnosti i razvoju Kantona, nego isključivo „gašenju požara“ i zadržavanju statusa quo. To najbolje pokazuju predviđena izdvajanja za poljoprivredu, privredu, sport i kulturu koja su daleko od zakonski predviđenih minimuma, ali i nepostojanje ni želje ni plana u narednoj godini da se ispune obaveze prema boračkoj populaciji proistekle iz Zakona o dopunskim pravima boraca FBiH. Ovo su prvenstveno razlozi zašto zastupnici SDP BiH neće podržati Budžet u ovom obliku i zašto će se nastaviti zalagati da Budžet našeg kantona napokon postane razvojni.\nTakođer, stav zastupnika SDP BiH je da Izvještaj Šumskoprivrednog društva „Srednjobosanske šume“ ni u kom slučaju ne može biti prihvatljiv za podršku, posebno kad se zna da je Uprava ovog Društva u proteklom periodu netransparentno izdvajala sredstva za različite namjene koja su se umjesto toga morala uložiti u razvoj i unaprjeđenje Društva. Posebno je zabrinjavajuće što Društvo ne vrši jednu od svojih osnovnih funkcija koja podrazumijeva i obezbjeđenje ogrjevnog drveta u dovoljnoj mjeri za stanovništvo – tako da su građani, a posebno penzioneri i ove godine dovedeni u veoma tešku situaciju prije početka grejne sezone.\nSDP BiH će i dalje nastaviti da izvještava javnost o radu Skupštine Srednjobosanskog kantona, a sve svoje aktivnosti će usmjeriti na poboljšanje stanja građana ovog kantona koji s pravom u šali nosi ime“ Zadnjobosanski“.\n(Služba za odnose s javnošću KO SDP BiH SBK/KSB)\n← Jedno od najstarijih bh. kulturno-umjetničkih društava obilježava 85 godine postojanja\nPočinju “Dani šejha Abdulvehhaba Ilhamije Žepčaka 2019“ →\nStranka za BiH predstavila kandidate i program u Travniku\n5. Septembra 2016. travnik-grad\nZastupnica Suzana Krišto predala Nacrt Strategije za mlade KSB


Vučić: Uprkos krizi, Srbija će imati dovoljno hrane i energenata - Radio Kosovska Mitrovica\nIzvor: Tanjug, Radio Mitrovica sever\nPredsednik Srbije Aleksandar Vučić je poručio nakon otvaranja 89. Međunarodnog poljoprivrednog sajma u Novom Sadu, da će Srbija uprkos teškim vremenima i velikim cenama imati dovoljno hrane i energenata.\n“Za Srbiju je mnogo lakše kada imate ovakve prijatelje. Ozbiljni ljudi se spremaju za teška vremena i preduzimaju radnje, a ne kao oni koji sve ovo olako doživljavaju. Naše je da radimo i sve ćemo da uradimo da imamo dovoljno hrane i energenata”, rekao je Vučić tokom zajedničkog obilaska sa premijerom Orbanom izlagača nakon otvaranja sajma.\nPredsednik je istakao da je poskupelo i da nikad nije bilo skuplje, ali da će država uspeti sve da obezbedi.\n“Neće biti lako, niti ćemo lako sve to finansirati”, naveo je Vučić.\nKaže da je čak jedna zemlja EU juče izašla sa kratkoročnim evroobveznicama i to sa kamatom većom od pet odsto, ali da je opet dobila jedva pola od onog koliko je očekivala.\nVučić je rekao da treba pokriti i budžetski deficit koji je neminovan u uslovima svetskog rata, kakav je ovaj u Ukrajini.


Izložba : Promena je moguća\nUrban BUG :: Magazin :: Art Area :: Izložba : Promena je moguća\nDatum održavanja: 14.03.2014 - 20.03.2014\nLokacija: Gradska galerija, Smederevo\nPrva samostalna izložba mlade slikarke Darinke Slijepčević otvara se se u gradskoj galeriji Smedereva 14. marta, pod nazivom „Promena je moguća“. Izložba je interaktivna a koncept osmišljen tako da spoji tradicionalno slikarstvo i moderno percipiranje umetnosti.\nPosetioci će imati priliku da uđu u zamračeni deo prostora i uz baterijsku lampu pogledaju sliku. Kada svetlo pređe preko određenog dela slike aktivira se muzika.\nSvaki prelazak svetlosnog snopa u području slike modulira zvuk.\nInstalacija je nastala kao posledica saradnje sa prijateljem Bojanom Musulinom, producentom i multimedijalnim umetnikom nove generacije.\nKoncept se bazira na glavnom elementu Brehtovog epskog teatra-„Verfemdungseffektu“ koji treba da podstakne auditorijum na razmišljanje i delovanje, a ne samo na posmatranje.\n-Želeli smo da razbijemo prepreke između publike i dela kao i ideju da se izložbe i umetnost generalno posmatraju pasivno - objašnjava umetnica i autorka izložbe.\nKako posetilac sliku gleda uz pomoć lampe on je ne vidi u celini već sagledava samo detalj i primoran je da pored tematike razmišlja i o tehnici i materijalu, o tom detalju kao o zasebnom delu slike. Na ovaj način posmatrač realno sagledava delove pre nego što ih spoji u celinu i stekne neki osećaj.\nDarinka Slijepčević je akademski slikar, a učestvovala je na mnogobrojnim kolektivnim izložbama i izlagala u Muzeju primenjenih umetnosti u Beogradu, Beogradskom studentskom gradu i regionalnom centru za mlade talente „Mihajlo Pupin“ u Pančevu, a svojim mozaicima predstavila se i na internacionalnom sajmu kamena u Kragujevcu.\nPostavka izložbe će trajati sedam dana.


U JULU REGISTROVANA 53 KRIVIČNA DJELA | SRNA\nU JULU REGISTROVANA 53 KRIVIČNA DJELA\nPALE, 14. AVGUSTA /SRNA/ - Na području Policijske uprave Istočno Sarajevo u julu su registrovana 53 krivična djela što je za 12,8 odsto više nego u istom periodu lani, rekao je načelnik Sektora kriminalističke policije Nebojša Popović.\nPopović je rekao da su u julu nadležnim tužilaštvima podnesena 43 izvještaja protiv 44 lica, od toga 13 povratnika u vršenju krivičnih djela.\nOn je na konferenciji za novinare rekao da jul karakteriše visok stepen rasvijetljenosti krivičnih dijela, kao i vrlo dobri rezultati policijskih službenika na sprečavanju nedozvoljene proizvodnje droge.\nPopović je naglasio da je koeficijent ukupne rasvijetljenosti kriminaliteta 86,8 dok je koeficijent rasvijetljenosti po nepoznatom počiniocu 65 odsto.\n"U strukturi kriminaliteta najveći broj krivičnih djela je iz oblasti opšteg kriminaliteta 45 ili 84,9 odsto od ukupnih krivičnih djela, tri krivična djela privrednog kriminaliteta, tri u vezi sa zloupotrebom droge i dva iz oblasti bezbjednosti saobraćaja", naveo je Popović.\nPrema njegovim riječima, za 45 krivičnih djela opšteg kriminaliteta nadležnim tužilaštvima podneseno je 36 izvještaja protiv 37 lica.\nPopović je rekao da su iz oblasti privrednog kriminaliteta registrovana tri krivična djela, podnesena tri izvještaja protiv tri lica, a radi se o krivičnim djelima falsifikovanje ili uništenje službenih isprava, te po jedno djelo nedozvoljena trgovina i nesavjestan rad u službi.\nOn je naglasio da je u julu obrađeno 11 predmeta u vezi sa drogom, a oduzeto oko 16,7 kilograma marihuane, oko 6,5 kilograma spida, 7.841 komad ekstazija, oko 1,4 kilogram droge MDMA, te manja količina kokaina.\nNačelnik Sektora policije Milan Čvoro istakao je da se u julu na području Uprave dogodilo 68 saobraćajnih nezgoda, što je za 13,9 odsto manje u odnosu na isti mjesec prethodne godine.\nČvoro je naglasio da je u ovim saobraćajnim nezgodama stradalo 29 lica, od čega jedno smrtno, dok je sedam lica teže i 21 lakše povrijeđeno.\nOn je naglasio da su najčešći uzroci saobraćajnih nezgoda - u 20 slučajeva brzina neprilagođena uslovima puta, u 19 slučajeva odstojanje i vožnja unazad u 13 saobraćajnih nezgoda.\n"Iz saobraćaja je isključeno 137 vozača ili 93 odsto više nego u uporednom periodu, te 32 vozila ili 38,5 odsto manje", naveo je Čvoro.\nOn je dodao da su vozači isključivani iz saobraćaja najviše zbog vožnje pod uticajem alkohola i opijata, te vožnje prije sticanja prava, a vozila su isključivana najčešće zbog isteka registracije i tehničke neispravnosti.\nPrema njegovim riječima, u julu su registrovana 2.834 prekršaja iz oblasti bezbjednosti saobraćaja ili 77,7 odsto više u odnosu na uporedni period.\nČvoro je rekao da su u julu registrovana 34 narušavanja javnog reda i mira, što je za 54,5 odsto više u odnosu na juli 2018. godine.\nZamjenik načelnika Policijske uprave Istočno Sarajevo Igor Kušić rekao je da je stanje bezbjednosti na području Policijske uprave u julu zadovoljavajuće što pokazuju i statistički podaci.\nKušić je podsjetio da su policijski službenici ove uprave u julu učestvovali u obezbjeđenju Međuopštinskih omladinskih sportskih igara na Sokocu, Samita procesa za saradnju jugoistočne Evrope na kome je bilo prisutno više šefova stranih država, šefova vlada i više ministara inostranih poslova, gdje je stanje obezbijeđenje ocjenjeno najvećom ocjenom.\nOn je naglasio da je uspješno obezbijeđena Međunarodna biciklistička trka gdje je učestvovalo više od 150 takmičara iz više od 20 zemalja.


Bioskopski repertoari Arhive - Stranica 10 od 31 - Dan u Beogradu\nNaslovna » Izlasci » Film » Bioskopski repertoari (strana 10)\n– – – Repertoari beogradskih bioskopa – – –\nBioskopski repertoari (14-20. mart 2019)\n13. mart 2019. Bioskopski repertoari 0\nOvi bioskopski repertoari važe od 14. do 20. marta 2019. Pored nagrađivanog filma „Šavovi“ očekuje nas i premijera još jednog domaćeg filma, „Balkanska međa“.\nBioskopski repertoari (7-13. mart 2019)\n6. mart 2019. Bioskopski repertoari 0\nOvi bioskopski repertoari važe od 7. do 13. marta 2019. Aktuelno je nekoliko novih filmova a neki stižu u bioskope direktno sa FEST-a.\nKinoteka – repertoari za mart 2019.\n3. mart 2019. Bioskopski repertoari 0\nKinoteka je bila jedna od stanica 47. FEST-a a uzbudljiv program ove ustanove nastavlja se do kraja marta.\nBioskopski repertoari (28. februar – 6. mart 2019)\n28. februar 2019. Bioskopski repertoari 0\nBioskopski repertoari važe za sedam dana – od 28. februara do 6. marta 2019. Aktuelno je nekoliko novih filmova, a tu je i 47. FEST – više na OVOM LINKU.\nBioskopski repertoari (21-27. februar 2019)\n20. februar 2019. Bioskopski repertoari 0\nBioskopski repertoari važe za sedam dana – od 21. do 27. februara 2019. Aktuelno je nekoliko novih filmova, a tu je i 47. FEST – više na OVOM LINKU.\nBioskopski repertoari (14-20. februar 2019)\n13. februar 2019. Bioskopski repertoari 0\nNovi bioskopski repertoari važe za sedam dana – od 14. do 20. februara 2019. Pored novih filmova, planirajte šta ćete da gledate na predstojećem 47. FEST-u – više na OVOM LINKU.\nBioskopski repertoari (7-13. februar 2019)\n6. februar 2019. Bioskopski repertoari 0\nBioskopski repertoari važe od 7. do 13. februara 2019. Nove filmove predstavili smo OVDE, a sve o predstojećem 47. FEST-u je na OVOM LINKU.\nBioskopski repertoari (31. januar – 6. februar 2019)\n30. januar 2019. Bioskopski repertoari 0\nOvo su novi bioskopski repertoari od 31. januara do 6. februara 2019. Pored novog DOK#1 festivala, polako se pripremamo za 47. FEST – na OVOM LINKU pročitajte više.\nBioskopski repertoari (24-30. januar 2019)\n23. januar 2019. Bioskopski repertoari 0\nZa ljubitelje filmova – novi bioskopski repertoari za sedam dana – od 24. do 30. januara 2019. Pored novih filmova očekuju nas i najbolji filmovi 2018. godine.\nBioskopski repertoari (17-23. januar 2019)\n16. januar 2019. Bioskopski repertoari 0\nOvo su bioskopski repertoari za narednih sedam dana, od 17. do 23. januara 2019. Pored nove domaće hit komedije „Taksi bluz“ gledaćemo još nekoliko novih naslova.\nBioskopski repertoari (10-16. januar 2019)\n9. januar 2019. Bioskopski repertoari 0\nOvo su bioskopski repertoari koji važe od 10. do 16. januara 2019. Tu je nekoliko novih filmova, stari filmovi u Kinoteci ali i premijera domaćeg filma!\nBioskopski repertoari (3-9. januar 2019)\n2. januar 2019. Bioskopski repertoari 0\nOvo su novi bioskopski repertoari za početak nove 2019. godine. Novih filmskih naslova u narednih sedam dana nema, ali ima već proverenih hitova s kraja prošle godine.\nBioskopski repertoari (27. decembar 2018. – 2. januar 2019)\n26. decembar 2018. Bioskopski repertoari 0\nNovi bioskopski repertoari za poslednje dane 2018. i prve dane nove godine 2019. Iako je opštenarodno slavlje i bioskopi će biti puni, ne brinemo!\nKinoteka – repertoari za januar 2019.\n24. decembar 2018. Bioskopski repertoari 0\nJugoslovenska kinoteka sa programom u 2019. počinje već 3. januara atraktivnim ciklusima „Bertoluči na bis“ i „Original i rimejk“.\nBioskopski repertoari (20-26. decembar 2018)\n19. decembar 2018. Bioskopski repertoari 0\nPoslednjih desetak dana ove godine donose nove filmske hitove a zima kao da zove u tople sale! Bioskopski repertoari važe od 20. do 26. decembra 2018.\nBioskopski repertoari (13-19. decembar 2018)\n12. decembar 2018. Bioskopski repertoari 0\nOvi bioskopski repertoari važe za sedam dana – od 13. do 19. decembra 2018. godine. Novi filmovi, jedna premijera, Festival podvodnog filma, Alternative – to nas čeka ove nedelje.\nBioskopski repertoari (6-12. decembar 2018)\n5. decembar 2018. Bioskopski repertoari 0\nOvi bioskopski repertoari važe za sedam dana – od 6. do 12. decembra 2018. Novi filmovi, DSF, Merlinka, Alternative, Festival meta filma… ali, to nije sve…\nKinoteka – repertoari za decembar 2018.\n1. decembar 2018. Bioskopski repertoari 0\nPogledajte šta tokom decembra 2018. nudi Jugoslovenska kinoteka u salama u Uzun Mirkovoj i Kosovskoj, pored retrospektive filmova nedavno preminulog Bernarda Bertolučija.\nBioskopski repertoari (29. novembar – 5. decembar 2018)\n29. novembar 2018. Bioskopski repertoari 0\nBioskopski repertoari važe za sedam dana – od 29. novembra do 5. decembra 2018. Pored novih filmova, do 30. novembra aktuelan je 24. Festival autorskog filma.\nPage 10 of 31« Prvo...«89101112\t»\t2030...Poslednje »


Klub za iznajmljivanje » KLUB CINEMA\nlub ”Cinema” je jedan od najpoznatijih i najlepših klubova u Srbiji, a naravno i u Beogradu. Klub ”Cinema” se nalazi u strogom centru Beograda, opremljen je najsavrsemenijom tehnikom, ima dva operativna šanka, visoke plafone, prelepe separee.\nGodinama smo naš klub doterivali, kako bi danas sa ponosom mogli da Vam ga predstavimo.\n”Cinema” je više sezona za redom bila beogradski klub broj 1, stecište mladih sa stilom, oaza vrhunske zabave na samo 200 metara od Trga Republike.\nProtekle 2016. godine ali i tekuće 2017. godine, klub ”Cinema” je organizovao veliki broj korporativnih, tematskih i studentskih žurki… U klubu ”Cinema” se takođe može organizovati proslava punoletstva ili nekog drugog rođendana, proslava rođenja deteta, svadbena žurka.\nKlub ”Cinema”, u Gračaničkoj ulici, ima odličnu ventilaciju, sjajan raspored sedećih mesta, binu za bend, veoma ljubazno osoblje i sve ostalo što je potrebno za vrhunsku organizaciju žurke. Naši menadžeri imaju preko 10 godina iskustva u organizaciji svih vrsta žurki i proslava i rado će vam izaći u susret što se tiče bilo kog detalja vezanog za Vaš bitan datum.\nIznajmljivanje kluba ”Cinema” je moguće svim danima, ukoliko rezervišete Vaš datum na vreme.\nCena zakupa kluba ”Cinema” zavisi od dana u sedmici, broja gostiju, kao i vrste paketa pića koji odaberete. Ukoliko preko nas nabavljate piće za Vašu proslavu ili žurku, obezbedili smo više nego povoljne cene.\nUkoliko imate predlog za saradnju ili želite da dobijete više informacija o radu kluba ”Cinema” budite slobodni i pozovite nas na vreme 062 8549 688 poziv, sms, viber, whatsapp\nVaš klub ”Cinema”


Konkursi - KONKURS za omladinske organizacije i organizacije za mlade produžen do 9. februara\nCilj Mreže je da pokrene mlade da se informišu o mogućnostima učešća u javnom životu, podstakne ih da se uključe, ali i motiviše donosioce odluka da otvore prostor za učešće mladih ljudi. U skladu sa tim, Mreža će podržati 15 omladinskih inicijativa u okviru omladinskih politika u 5 obuhvaćenih zemalja - Crnoj Gori, Srbiji, Makedoniji, Turskoj i Albaniji, koje će postati članica mreže.\nMinimalno: 10.000 €\nMaksimalno: 14.000 €\nKonkurs je otvoren do 9. februara 2018. godine a sve informacije u vezi sa konkursom i aplikacioni obrasci nalaze se OVDE.\nProjekat „Mreža omladinskih fondova Zapadnog Balkana i Turske“ realizuje pet omladinskih organizacija iz ovih zemalja, i to: Fondacija Ana i Vlade Divac (Srbija), Prima (Crna Gora), Mladiinfo International (Makedonija), Partners Albania - Centar za upravljanje konfliktima (Albanija) i Fondacija zajednice volontera (Turska). Projekat podržava Evropska komisija, kao deo svojih napora da konstantno unapređuje odnos javnih vlasti prema mladima.


U slučaju rata, FRANCUSKA bi imala municiju za ,,TRI ILI ČETIRI DANA”: šokantna izjava francuskog senatora\nFrancuski predsednik komiteta Senata za spoljne poslove, odbranu i vojsku, senator stranke LR iz Val-de-Marne Christian Cambon, ocenio je u utorak da su rezerve municije francuske vojske toliko niske da bi, prema nekim njenim izvorima, mogle da obezbede autonomiju od najviše „četiri dana”. On čak smatra da su ove infomacije daleko optimistične u odnosu na realno stanje, prenosi CNEWS.\n„Ne forsiram liniju, čak mislim da su moje informacije i dalje optimistične u poređenju sa stvarnošću u određenom broju tačaka”, izjavio je na RFI Christian Cambon, pre nego što je dodao da je „najviše upadljiva tačka municija“.\n„Morate dobro da razumete stvari, pre svega Francuska trenutno koristi municiju na saharskom pojasu sa Barkanom, tako da mi ne gledamo na naše zalihe kao druge evropske zemlje, već ih koristimo“, objasnio je bivši gradonačelnik LR Saint-Maurice (1989-2017) da potkrepi njegovu tezu o stanju municije.\n„Odavno znamo da nemamo debljinu, odnosno količinu, koja bi nam omogućila da izdržimo dugoročni sukob u pogledu municije“, nastavio je Christian Cambon, dodajući da „neki govore“ da autonomije neće biti duže „od tri ili četiri dana“.\nTagovi: Christian Cambon - Francuska - municija - tri do četiri dana - u slučaju rata - vojska


30.07.2021 u 08:37\nKim traži veću vojnu sposobnost pred vežbe Južne Koreje i SAD\nPJONGJANG - Severnokorejski lider Kim Džong Un pozvao je na jačanje sposobnosti zemlje da se nosi sa bilo kakvom stranom provokacijom uoči godišnjih vežbi sledećeg meseca Južne Koreje i SAD koje Pjongjang vidi kao probu invazije. Korejska centralna novinska agencija (KCNA) saopštila je danas da je Kim održao savetovanje sa vojnim komandantima i političkim zvaničnicima od 24. do 27. jula gde se razgovaralo o načinima za povećanje vojne snage zemlje, kao i da je to prvi takav sastanak od osnivanja vojske Severne Koreje, prenosi AP. Tokom sastanka Kim je naglasio da vojni i politički vrh treba da usredsrede sve napore na završavanje priprema za aktivno i ofanzivno suočavanje sa bilo kojom vojnom provokacijom neprijatelja, navela je KCNA. Prema izveštaju, Kim je optužio\n29.07.2021 u 08:48\nPJONGJANG - Severnokorejski vođa Kim Džong Un u spomen obeležju u Pjongjangu odao je počast Kinezima poginulima u ratu i obećao da će održati čvrste veze s Pekingom. Kimova jučerašnja poseta Kuli prijateljstva u čast kineskim vojnicima poginulim tokom Korejskog rata 1950-53 je treća otkako je preuzeo vlast krajem 2011, a dolazi dan nakon obeležavanja 68. godišnjice završetka ovog sukoba. „Plemenitost i podvizi kineskog naroda koji su pomagali svetu istorijsku borbu našeg naroda po cenu svojih života, kada je Severna Koreja prolazila kroz najteža iskušenja ostaće besmrtni”, poručio je Kim tokom posete spomen obeležju, prema zvaničnoj korejskoj KCNA, prenosi AP. On je naglasio i da će prijateljstvo kroz čvrstu vezu dve zemlje biti prenošeno iz generacije u generaciju na obostranu\n23.07.2021 u 10:38\nAmerika želi da nastavi pregovore sa Severnom Korejom\nZamenica američkog državnog sekretara Vendi Šerman izjavila je, nakon sastanka sa potpredsednikom južnokorejske diplomatije Čoi Džong Kunom u Seulu, da SAD traže „pouzdan, predvidljiv i konstruktivan” način koji bi obezbedio napredak u zaustavljenim pregovorima o denuklearizaciji sa Severnom Korejom (DPRK). Obe strane razgovarale su o tome kako ponovo pokrenuti pregovore nakon što je Severna Koreja odbacila predloge Bajdenove administracije, piše Rojters. Šerman je rekla novinarima da se raduje pouzdanom, predvidljivom i konstruktivnom putu sa Severnom Korejom. „Svi osećamo narod DPRK-a koji se zaista suočava sa svim najtežim okolnostima s obzirom na pandemiju i na njen uticaj na industriju hrane”, rekla je Šerman. Iako Severna Koreja nije prijavila nijedan slučaj korona\n19.07.2021 u 09:43\nSeverna Koreja traži od omladine da se odupre slengu i uticaju s Juga\nMladi u Severnoj Koreji upozoreni su da se pridržavaju standardnog jezika koji se govori u toj zemlji i prate „tradicionalan način života”, što je deo kampanje Pjongjanga za suzbijanje kulturnog uticaja iz susedne Južne Koreje. Zvanični list vladajuće Radničke partije „Rodong Simun” kritikovao je u uvodniku u nedelju uticaj južnog suseda na sve, od frizura do govora. „Ideološki i kulturni proboj pod šarolikom firmom buržoazije je opasnija čak i od neprijatelja sa puškama”, navodi se u tekstu, prenosi Gardijan. Ističe se da, umesto da oponašaju vršnjake iz Južne Koreje, mladi u Severnoj Koreji treba da se drže svog „superiornog standardnog jezika”, koji se bazira na dijalektu glavnog grada Pjongjanga, navodi Tanjug. List ocenjuje da reč o budućnosti čitavog političkog sistema\n09.07.2021 u 20:43\nNepoverenje Severne Koreje u ostatak sveta i dalje je veće nego pretnja glađu koju je prošlog meseca najavio predsednik Kim Džong Un pripremajući građane za „najgori ishod”, što je probudilo sećanja na kataklizmu devedesetih godina prošlog veka. Iako je saopšteno da nema zaraženih virusom korona, na čemu Pjongjang istrajava, granice su hermetički zatvorene, pa je nemoguće proveriti ove konstatacije, mada je malo verovatno da su one istinite. Pandemija je doprinela da se Severna Koreja dodatno izoluje, odbili su pomoć u vakcinama iz niza zemalja i odlučili da „zapečate” granice kako bi pokušali da spreče ulazak virusa u zemlju. Ilustrativan primer koji pokazuje da u vreme ograničenja zbog pandemije nije lako ni izaći iz ove države dogodio se početkom februara, kad je grupa od osam članova\n07.07.2021 u 11:51\nSeverna Koreja suočiće se sa nedostatkom hrane\nSeverna Koreja suočiće se sa nedostatkom hrane od oko 860.000 tona ove godine, saopštile su Ujedinjene Nacije danas. Prema izveštaju koji je objavila Organizacija za hranu i poljoprivredu UN (FAO) na svojoj internet stranici predviđa se da će Severna Koreja proizvesti „gotovo prosečan nivo” od 5,6 miliona tona žitarica ove godine, prenosi agencija Jonhap. Severu je potrebno još dodatnih 1,1 miliona tona žitarica da prehrani svoje stanovništvo, a s obzirom na to da „komercijalni uvoz je zvanično planiran na 205.000 tona, Severna Koreja će se verovatno suočiti sa nedostatkom hrane od oko 860.000 tona, navodi se u izveštaju. Severna Koreja poznata je po hroničnom nedostatku hrane koji se pojavljuje, a od prošle godine ova pojava je pogoršana zbog poplava u ključnim poljoprivrednim\nIzgleda da je Vašington pogrešno protumačio dvosmislene signale Kim Džong Una o mogućnosti da Severna Koreja i SAD ipak sednu za diplomatski sto. Dan pošto je novi izaslanik SAD za Severnu Koreju Sung Kim u Seulu rekao da se raduje mogućem „skorom pozitivnom odgovoru” o dijalogu sa Severnom Korejom iz Pjongjanga je stigao hladan tuš. U državnoj hijerarhiji moćna sestra severnokorejskog lidera Kim Jo Džong (34) odbacila je izglede da njena zemlja koja se zbog svog nuklearnog programa nalazi pod dugogodišnjim sankcijama započne razgovore sa SAD, poručivši da bi se takva američka očekivanja mogla „strmoglaviti u veliko razočaranje”. „Korejska poslovica kaže da je ’najvažnije razumeti san, ali ne i imati ga’. Izgleda da SAD situaciju tumače tako kao da traže utehu za sebe. Očekivanja


Grčke vlasti istražuju informacije da se osuđeni neonacista sakrio u manastiru u Srbiji | Blok vesti\nGrčke vlasti istražuju informacije da se osuđeni neonacista sakrio u manastiru u Srbiji\nGrčke vlasti istražuju informacije da je bivši poslanik esktremne desnice Hristos Papas (59), za kojim se traga pošto je osuđen zbog učešća u neonacističkoj organizaciji "Zlatna zora", pobegao u manastir u Srbiji.\nIzricanje presude liderima grčke neonacističke partije Zlatna zora Foto: Petros Giannakouris/Betaphoto\nPretpostavlja se da je Papas uspeo da se iskrade iz Grčke oktobra prošle godine, kada je osuđen na 13 godina zatvora zbog upravljanja kriminalnom organizacijom, preneo je jutros niz atinskih medija.\nPo tim informacijama, istraga se usredsredila na neke manastire u Srbiji, tesno povezane s malim grčkim krilom "starokalendaraca" koji, za razliku od zvanične grčke crkve, ne priznaju gregorijanski kalendar.\nMediji prenose da je Papas prešao granicu Grčke i Severne Makedonije pod lažnim imenom, prerušen u monaha zbog čega je prošle godine pustio bradu.\nPošto su nađeni tragovi, objavljena je evropska poternica za njim i očekuje se da uskoro bude uhapšen u Srbiji i izručen Grčkoj radi izdržavanja kazne.\nGrčki sud je 22. oktobra prošle godine odlučio da uprkos pravu na žalbu, smesta po izricanju presude na izdržavanje zatvorske kazne ode rukovodstvo ekstremno desničarske, neonacističke "Zlatne zore", među kojima i Papas, osuđeno zbog pretvaranja te stranke u zločinačku organizaciju.\nJedanaest bivših poslanika "Zlatne zore" osuđenih samo za učešće u zločinačkoj organizaciji, dobilo je kazne od pet do sedam godina zatvora, te uz ograničenja na slobodi čekaju ishod žalbenog postupka. Još sedam osuđenih osoba, saradnika bivše stranke, na slobodi je pod istim uslovima dok se ne završi žalbeni postupak.\nMaratonsko, politički nabijeno petogodišnje suđenje sa 68 optuženih, desetinama advokata i u četiri razdvojena postupka, vodilo se zbog niza nedela, uključujući grupno ubistvo noževima levičarskog grčkog rap-pevača Pavlosa Fisasa 2013. godine i fizičke napade na egipatske ribare i levičarske aktiviste.\n"Zlatna zora" koja je najpre bila mala polutajna neonacistička grupa osnovana 1980-ih, a potom sasvim marginalna stranka, uzdigla se tokom finansijske krize u Grčkoj 2010-2018. godine, osvojivši poslanička mesta na četiri izbora i po snazi bila treća najveća grčka politička stranka.\nVeć pošto su ona kao organizcija i njeno rukovodstvo optuženi za zločine iz mržnje, uključujući brutalne ulične napade na imigrante i levičarske aktiviste, čak i ubistva, "Zlatna zora" je izgubila popularnost, te na poslednjim izborima 2019. godine pre zabrane i svog raspuštanja nije uspela da osvoji nijedno mesto u Skupštini na izborima.\nPrevious articleDULE SAVIĆ: Dvostruki aršini Uefe, Srbija uvek meta\nNext articleNJU NIKO NE OPTUŽUJE DA LAŽE: Igrala sa istom povredom mišića kao Nole, stigla do polufinala


10:00 >> 10:06\nOdređeni broj učesnika trčao je u dogovorenom tempu, jer u ratnim uslovima saobraćaj u prestonici nije mogao da bude zaustavljen na duži vremenski period\nDvanaesta tradicionalna međunarodna maratonska trka pod sloganom “Zaustavite rat – trčite svetom”, održana je u Beogradu na današnji dan 1999. godine uprkos bombardovanju Srbije od strane NATO.\nTo je bio prvi maraton na svetu koji se održao u uslovima ratnog stanja, iako se zbog bombardovanja odustalo od svih programa. Bez poziva u prestonicu došli su trkači iz sedam zemalja – Rusije, Grčke, Makedonije, Bugarske, Rumunije, Nemačke i SAD, zbog čega je Grad ipak odlučio da organizuje trku uz posebne uslove.\nOdređeni broj učesnika trčao je u dogovorenom tempu, jer u ratnim uslovima saobraćaj u prestonici nije mogao da bude zaustavljen na duži vremenski period.\nZnak za početak ove jedinstvene trke dao je Franjo Mihalić, legendarni maratonac, osvajač srebrne olimpijske medale u maratonu iz Melburna 1956., puštanjem na slobodu belog goluba. Time je poruka mira i prijateljstva poslata širo sveta.\nZakazan 34. Beogradski maraton\nRatovi, stradanja i razaranja: Vekovima unazad neprijatelji su rušili Beograd, a on se svaki put, poput feniksa, dizao iz pepela (FOTO)\n“Strašni sud” nad Beogradom: Hitler je smislio kaznu za Srbe, a tajni znak za napad bila je jedna pesma (VIDEO)\nCelu stazu za tri sata i 17 minuta istrčalo je 39 maratonaca zajedno ušavši u cilj visoko podignutih ruku. Taj maraton je bio prvi u kom su svi učesnici bili pobednici.\nU trci rekreativaca pod sloganom “Trči iz zadovoljstva, ne od bombi” učestvovalo je oko 15.000 ljudi, a polumaraton nije održan.\nNeki od naslova u domaćim i svetskim medijima te godine bili su: “Poruke mira iz Beograda”, “Maraton pobede”, “Više od trčanja”, “Trka mira i ljubavi”, “Beogradski maraton se održava uprkos NATO bombama”, “Od sada je Beogradski maraton najpoznatiji u svetu”, “Rat nije zaustavio Beogradski maraton”, “Maraton bez granica”…\nIstog dana u 11 gradova Rusije, od Murmanska do Vladivostoka, kao znak podrške Beogradskom maratonu i SR Jugoslaviji, održani su događaji pod imenom “Beogradski Štark maratoni”, što predstavlja nezabeležen slučaj u istoriji svetskog sporta.\nU prvoj trci maratona samo domaći trkači\nBeogradski maraton predstavlja najmasovniju manifestaciju u Srbiji, a počeo je kao ideja grupe entuzijasta da se obnovi trka koja se davne 1912. trčala od Obrenovca do Beograda.\nPrvi maraton je održan 8. maja 1988. na inicijativu Đoka Vještice, novinara radio-stanice “Studio B” i atletskog radnika Brane Radovića, brata Duška Radovića i prvog urednika “Studija B”, u organizaciji grada Beograda. Dužina staze iznosila je 23 kilometara sa nekoliko prolaznih ciljeva, a u prvoj trci su učestvovali samo domaći takmičari.\nPrvi put kada su se prijavili i maratonci iz drugih država trka se održala 1989. godine, a staza je iznosila 46, 7 kilometara.\nSkupština grada septembra 2003. donosi odluku kojim se Beogradski maraton proglašava događajem od posebnog značaja za prestonicu.\nNoć u Beogradu: Dve saobraćajne nesreće, ima povređenih!\nPožar u Požeškoj: Gori lokal brze hrane - gust crni dim kuljao nad Banovim brdom (FOTO/VIDEO)\n"Zaustavite rat - trčite svetom" Beogradski maraton Bombardovanje Franjo Mihalić NATO\nMajmunske boginje se šire Evropom: SZO reagovala, odmah počela vakcinacija, a ima li razloga za veću zabrinutost?\n"Indija usred Mirijeva": Ljudi ne mogu da se načude prizoru čitave porodice na motoru (FOTO)\nVračarci trljali oči: Na kolima ih dočekao nesvakidašnji prizor (FOTO)


Još tri kružna toka u Novom Sadu - Bizlife.rs\nJoš tri kružna toka u Novom Sadu\n13:06 Novi Sad, 23/01/2012\nNa produžetku Bulevara Evrope u Novom Sadu, koji je u urbanističkim planovima zaveden kao gradska magistrala, planira se izgradnja saobraćajnog objekta kojim bi se prelazilo preko novosadskog železničkog čvora, saznaje „Dnevnik“ iz „Urbanizma“.\nTakođe, planiran je još jedan objekat kojim bi se prelazilo preko kanala DTD, navela je arhitekta ovog preduzeća Tatijana Bursać.\n– Ovaj deo Bulevara prolazi kroz radne zone sa značajnim poslovnim sadržajem. Na trasi su planirane tri kružne raskrsnice koje bi omogućile da se sadržaji iz ove zone priključe na magistralu – navela je Bursać i dodala da je izgradnja saobraćajnica u planu, ali da se ne zna tačno kada će biti završena.\nŠto se tiče zelenila, deo magistrale koji prilazi autoputu na istočnoj strani, prolazi kraj naselja Šumice, a prekoputa se nalazi velika zelena površina zaštitnog zelenila čija se namena neće menjati.\nBursać kaže da postoji mogućnost da neki novi planovi izmene ovaj deo grada, ali da se o tom trenutno ne diskutuje. Ona dodaje da je u ovom delu započeta bespravna izgradnja, ali i da se nada da će taj proces biti zaustavljen izgradnjom magistrale i njenim uređenjem.\nKako je i ranije najavljivano u „Urbanizmu“, za period od 2016. do 2020. godine planirano je probijanje Bulvara Evrope od Rumenačke ulice do autoputa, gradnja bulevara uz kanal DTD i spajanje Bulevar Evrope i Bulevara Despota Stefana. U ovom preduzeću imaju u planu i probijanje Ulice Koste Šokice zbog spajanja Venizelosove ulice i Bulevara Jaše Tomića, kao alternative Partizanskoj ulici, te probijanje Ulice Pavla Stamatovića ka Žeželjevom mostu. Postoje i planovi gradnje obilaznice oko Petrovaradina, uređenje Šumske ulice, probijanje Ulice Bate Brkića preko Satelita i produžetak Jovana Dučića i spajanje sa Ulicom Dragoslava Srejovića u Veterniku.\nU ovaj petogodišnji period spada i izgranja mosta na stubovima nekadašnjeg „Franca Jozefa“ koji će biti započet po završetku Žeželjevog mosta, ako se gradski čelnici budu držali plana razvoja saobraćajne mreže u Novom Sadu koji je načinio „Urbanizam“. Posle 2020. godine najpre se predviđa gradnja mosta preko Kameničke ade i rubnog saobaraćajnog prstena oko grada, a potom i most preko Petrovardinske ade.


Moguća provera paušalnog poreza - Ozon Media\nSremska Mitrovica – Poreska uprava Srbije pozvala je u sredu obveznike samostalnih delatnosti kojima je povećan iznos paušalnog poreza, a koji smatraju da postoji osnov za njegovo preispitivanje, da se jave Poreskoj upravi kako bi se proverili razlozi povećanja i razmotrila njihova rešenja.\nIz Poreske uprave podsećaju da su uslovi, kriterijumi i elementi za paušalno oporezivanje obveznika poreza na prihode od samostalne delatnosti definisani uredbom koja je u decembru 2013. godine izmenjena i kada je došlo do promene visine osnovice za odredjene kategorije obveznika.\nAdvokati su tom izmenom rasporedjeni u grupu sa ostalim visokoškolovanim pružaocima usluga, dok je posebna grupa u kojoj su do tada bili brisana.\nTakodje, za veliku većinu zanatskih delatnosti polazna osnovica za utvrdjivanje poreza je smanjena.\nIz Poreske uprave ističu da pored razvrstavanja po grupama delatnosti koje imaju jedinstvenu polaznu osnovicu za utvrdjivanje paušalnog poreza, na visinu poreza utiču ostvarena prosečna zarada u Republici, odnosno opštini, kao i primena dodatnih korektivnih kriterijuma (poslovna reputacija, tržišni uslovi…).\nIzmenama Uredbe, kako je navedeno, iznos obračunatog paušalnog poreza za odredjene kategorije je očekivano porastao dok je nekima smanjen.\nRadovi u ulici Kralja Petra I – 134 miliona dinara


- Te aktivnosti počele su za vreme državne sekretarke u MUP Dijane Hrkalović, a vode ih Dejan Milenković i Goran Nešić - rekao je Đilas i naglasio da su podatke o tome dobili od ljudi iz MUP.\n- Vuk Jeremić je na svom tviter nalogu objavio fotografiju četiri pripadnika, najverovatnije BIA, koji su ga pratili čitav dan u ponedeljak u Novom Sadu - rekao je Obradović.\n"Neosnovano i netačno"\nPovodom tvrdnji članova SzS oglasio se načelnik Uprave kriminalističke policije MUP-a Dejana Kovačevića.\nU izjavi koja je dostavljena medijima Kovačević je naveo da su tvrdnje Dragana Đilasa i Boška Obradovića da pripadnici Ministarstva unutrašnjih poslova prisluškuju i prate lidere opozicije apsolutno su neosnovane, tendenciozne i nadasve netačne.\n- Najpre, odgovorno tvrdim da niko od ljudi čiju je fotografiju javno objavio na društvenim mrežama Vuk Jeremić, a koju su danas lideri Saveza za Srbiju pokazivali na konferenciji da bi navodno potkrepili svoje tvrdnje, nije pripadnik Ministarstva unutrašnjih poslova. Navodni nalog za praćenje koji su danas pokazivali ne odgovara izgledu nijednog dokumenta koji postoji u Ministarstvu i reč je o namernoj manipulaciji i pokušaju diskreditacije pripadnika MUP-a sa očiglednom i to lošom fotomontažom - navodi Kovačević.\nOn je rekao da su neistinite tvrdnje iznete o nedavnom formiranju Odeljenja za posebne aktivnosti i to navodno zbog praćenja funkcionera Saveza za Srbiju.\n- One već prelaze u domen naučne fantastike s obzirom da ovo Odeljenje u MUP-u postoji od 2001. godine i da u njemu i dalje rade ljudi koji su tu od samog formiranja. Pripadnici MUP-a sve mere iz svoje nadležnosti preduzimaju isključivo u skladu sa Zakonikom o krivičnom postupku, tako i praćenje ili nadzor komunikacije bilo koga nije moguće sprovesti bez naredbe suda, i to samo ako su ispunjeni zakonski uslovi koje predviđa Zakonik o krivičnom postupku - navodi on i dodaje da niti Služba za specijalne istražne metode MUP-a, o kojoj su danas govorili, niti bilo koja druga organizaciona jedinica u MUP-u, nije u mogućnosti da samostalno inicira niti primenjuje bilo koju posebnu dokaznu radnju, već samo u skladu sa zakonom po naredbi suda.\n- Apsolutno nijedan od navoda, koji su danas o radu pripadnika Ministarstva unutrašnjih poslova, izneli funkcioneri Saveza za Srbiju, nije istinit. Ovim putem u ime svih pripadnika Ministarstva unutrašnjih poslova tražimo od političara iz Saveza za Srbiju da prestanu da zloupotrebljavaju policiju zarad svojih dnevnopolitičkih interesa, javno linčuju policajce koji rade svoj posao u skladu sa zakonom i gotovo svakodnevno uznemiravaju javnost iznošenjem apsolutnih neistina - objašnjava on.\nKako dodaje, pripadnici MUP-a nastaviće da rade svoj posao u skladu sa zakonom i u interesu građana Republike Srbije i svi i ma kakvi pritisci neće nas zaustaviti u borbi protiv organizovanog kriminala i korupcije, bez obzira ko bili izvršioci ovih krivičnih dela.\nĐilas: Biće vraćeno sve što je prodato u bescenje


Huawei uložio više od 130 miliona evra u programe namenjene mladim talentima -\nHome BIZNIS I ZABAVA\tHuawei uložio više od 130 miliona evra u programe namenjene mladim talentima\nHuawei uložio više od 130 miliona evra u programe namenjene mladim talentima\nKompanija Huawei je u poslednjih 13 godina uložila više od 130 miliona evra u programe koji su namenjeni mladim talentima. U narednom periodu za stipendiranje studenata u okviru programa Seeds for the future izdvojiće više od 2,5 miliona evra. U cilju unapređenja ove oblasti, plan je da u budućnosti više rade sa evropskim partnerima kako bi zajedno premostili postojeće nejednakosti u digitalnom svetu, istaknuto je na nedavno održanom samitu Huawei Talent u Helsinkiju. Rešavanje izazova poput nedostatka talenata u ICT-u u Evropi, jednakost i održivost, bili su u fokusu događaja koji je okupio više od 80 studenata, predstavnika startapa, nevladinih organizacija, agencija za konsalting i univerziteta iz Evrope.\nSamit je otvorila Sirpa Pietikäinen, članica Evropskog parlamenta, koja je istakla da mladi talenti na putu kreiranja povezanog digitalnog sveta pre svega treba da budu inovativni i otvoreni, ali i da poštuju nejednakosti.\n„Kako bismo mogli da sarađujemo jedni sa drugima, važno je da zajedno kreiramo svet u kome ćemo svi biti povezani. Svi zajedno, gde god u svetu se nalazili, možemo da stvorimo bolju i svetliju budućnost”, izjavila je Pietikäinen.\nPored toga, na događaju je istaknuto da su žene nedovoljno zastupljene u ICT-u, a čak 80 odsto zaposlenih u ovoj oblasti širom Evrope čine muškarci. Kako bi osnažio žene u tehnologiji i kreiranju digitalnog sveta, Huawei je ove godine pokrenuo programe HUAWEI Women Developers i Women In Technology, a za narednu godinu najavljen je i program School for Female Leadership in the Digital Age.\nReč je o inicijativi kroz koju će pružiti podršku mladim ženskim talentima koji nastoje da oblikuju evropsku tehnološku revoluciju. Berta Herrero, direktorka ovog programa, najavila je da će prijave u Nici biti otvorene od 3. januara 2022. godine, a u programu će moći da učestvuje 27 polaznika.\n„Nejednakost zaista postoji u tehnološkom svetu, ali ta činjenica ujedno predstavlja prvi korak ka izgradnji istinski ravnopravnog, inkluzivnog sveta. Da bi prevazišle ove probleme, žene moraju biti u stanju da oblikuju i vode tehnološku revoluciju. Naš nastavni plan i program osposobljava i osnažuje mlade žene da budu lideri digitalne tranzicije Evrope“, istakla je Herrero.\nKompanija Huawei sarađuje sa najboljim univerzitetima u Evropi kako bi unapredila sposobnosti i potencijal generacija inovatora koje dolaze. Seeds for the Future, ICT Academy i European University Challange samo su neki od mnogih programa koje je kompanija sprovela kako bi kreirala ekosistem za razvoj talenata u akademskim krugovima.\nStudenti tehničkih fakulteta i informacionih tehnologija u Srbiji i ove godine imali su priliku da učestvuju u programu za mlade talente „Seeds for the future“. U okviru programa, učili su o 5G mreži i veštačkoj inteligenciji, ali i doživeli tradicionalnu i modernu Kinu kroz nesvakidašnje virtuelne ture.\nPrema rečima Yesike Aguilere, suosnivačice Tespack & Clocky aplikacije, startapi i mladi su savršena kombinacija za stvaranje inovativnih, revolucionarnih i snažnih rešenja za budućnost. Digitalizacija podrazumeva velike mogućnosti za mala i srednja preduzeća jer su ona najveći inovatori današnjice, a Huawei finansira i obezbeđuje tehnologiju za startape, čime promoviše razvoj inovativnih ekosistema.\nHuawei uložio više od 130 miliona evra u programe namenjene mladim talentima was last modified: 17 decembra, 2021 by ITN Team\nJob Fair 2018 – Tvoja karijera počinje...\nDonacije za opšte dobro skoro tri puta...\n„Iz teorije u Praksu“: Savez studenata FON-a...


12.12.2020. / 16:30\nBANJALUKA – Ukupni desezonirani promet industrije u Republici Srpskoj u oktobru veći je za 4,2 odsto nego u septembru, podaci su Republičkog zavoda za statistiku.\nU posmatranom periodu desezonirani promet industrije Srpske na domaćem tržištu imao je rast od 4,1 odsto, dok je na inostranom tržištu rast bio 4,4 odsto.\nUkupni kalendarski prilagođeni promet industrije Srpske u oktobru ove godine u odnosu na isti mjesec prošle godine imao je rast od 7,9 odsto.\nKalendarski prilagođeni promet industrije Srpske u posmatranom periodu na domaćem tržištu imao je rast od 0,2 odsto, a na inostranom tržištu rast je bio 14,6 odsto.\nEkonomista Đurđica Stojadinović rekla je Srni da je rast prometa industrije Srpske na domaćem i inostranom tržištu nastao zbog rasta proizvodnje u prvom redu u prerađivačkoj industriji, što je uslovljeno procesima privrednog oporavka ekonomija zemalja EU od posljedica pandemije virusa korona.\nOna je navela da je kod značajanog broja privrednih subjekata prerađivačke industrije u Srpskoj proizvodnja zbog uslovljenosti poslovnim i drugim oblicima veza za inopartnere u direktoj zavisnosti od njihovog proizvodnog i nivoa plasiranja proizvoda na tržište.\n“Sve to je stvorilo uslove i za povećanjem nivoa inostrane potražnje što je imalo pozitivan uticaj na rast proizvodnje i samim tim prometa industrije”, istakla je Stojadinovićeva. Srna\nRast desezonirane industrijske proizvodnje u Srpskoj za 2,2 odsto


Srpska lista: Priština juče ostala bez članstva u Interpolu, a danas do zuba naoružane horde maltretiraju Srbe - Televizija K3\nSrpska lista: Priština juče ostala bez članstva u Interpolu, a danas do zuba naoružane horde maltretiraju Srbe\nSrpska lista osudila je jutrošnji upad specijalne jedinice kosovske policije – ROSU na sjever Kosova i zatražila da odmah budu pušteni na slobodu Srbi koji su neosnovano uhapšeni.\nIz Srpske liste ocjenjuju da je jutrošnji upad izveden s ciljem destabilizacije situacije i zastrašivanja srpskog naroda u Kosovskoj Mitrovici, a u želji da se skrene pažnja albanske javnosti sa još jednog neuspješnog pokušaja Prištine da dobije članstvo u Interpolu.\n– Današnji upad i neosnovano hapšenje naših sugrađana je prosta divljačka demonstracija sile Prištine nad nedužnim građanima, na koje čitava međunarodna zajednica ćuti. Maltretiranje nedužnih građana uz nikakve dokaze postaje standardna mantra kojom se albanski lideri služe za prikrivanje vlastitih poraza i neuspjeha – saopšteno je iz Srpske liste.\nIz Srpske liste su podsjetili da je 23. novembra prošle godine, dva dana nakon što je Priština poražena u namjeri da se priključi Interpolu, takođe izvršen brutalni upad na sjever Kosova.– Juče je ponovo Priština ostala bez članstva u Interpolu, a odmah danas do zuba naoružane horde su upale i maltretirale Srbe – dodaju iz Srpske liste.\nU jutrošnjoj akciji Kosovske policijske službe (KPS) i njene specijalne jedinice ROSU u sjevernom dijelu Kosovske Mitrovice uhapšeni su pripadnik KPS Rade Basara i Vasilije Bojić, sin komandira KPS za region Sjever Željka Bojića, rečeno je Srni u KPS.\nJutrošnja akcija sprovedena je prema nalogu specijalnog tužioca Sulje Hodže, koji je vodio istragu o ubistvu lidera Građanske inicijative “Sloboda, demokratija, pravda” Olivera Ivanovića.


Nakon što je 31. decembra prošle godine napunila 18 godina, zlostavljana devojčica odlučila je da prijavi torturu dugu deset godina koju je proživljavala od svog hranitelja M. M. Po prijavi devojčice, njemu je određeno policijsko zadržavanje nakon čega je izveden pred tužioca u Osnovnom tužilaštvu u Šidu. Kako saznajemo, M. M. se branio ćutanjem, ali je priznao delo nedozvoljene polne radnje nad štićenicom i sam predložio godinu dana kućnog zatvora, na šta tužilac pristaje. Sudija je odbio ovaj sporazum, navodeći kao razlog te odluke da sankcija od godinu dana kućnog zatvora nije adekvatna, nalazeći da je seksualno zlostavljanje trajalo skoro deceniju.\nKako saznajemo od izvora upućenog u slučaj, period u kom je devojčica zlostavljana ograničen je od 1. januara 2015. godine do 1. januara 2019. godine, što se ne podudara s iskazom oštećene da je seksualno zlostavljanje počelo 2011 - 2012. godine. Uz to, prvog dana januara 2015. godine devojčica je imala 14 godina i jedan dan, što je u pravnom smislu ne prepoznaje kao dete, već kao mlađeg maloletnika. S tim u vezi, krivično delo i zaprećena kazna koji se stavljaju na teret M. M. automatski su bili umanjeni.\nDevojčica se obratila Fondaciji "Tijana Jurić" sa pitanjem da li Fondacija želi da je zastupa, na šta oni pristaju i dodeljuju joj punomoćnika. Punomoćnik oštećene devojčice na osnovu dokaza koji postoje u spisima predmeta ukazao je na to da smatra da se ne radi o krivičnom delu nedozvoljene polne radnje, koje se M. M. stavljaju na teret, za koje mu preti kazna do 3 godina, već o krivičnom delu obljube nad detetom koja je izvršena zloupotrebom položaja, s obzirom na to da je on bio hranitelj devojčice. Za ovo delo, preti mu kazna od 5 do 12 godina zatvora.\nMeđutim, posle sporazumnog priznanja krivice, umalo je nagrađen nošenjem nanogice.\nPokrajinski sekretarijat za socijalnu politiku, demografiju i rodnu ravnopravnost u Novom Sadu u čijoj nadležnosti je Centar za socijalni rad u Šidu, povodom ovog slučaja odgovorio je "Blicu" da im je 21. januara Ministarstvo za rad, zapošljavanje, boračka i socijalna pitanja uputilo zahtev za sprovođenje nadzora nad stručnim radom Centra za socijalni rad Šid.\n- Dana 28. januara 2019. godine ovaj sekretarijat se obratio Centru za socijalni rad u Šidu kako bi nam dostavio dosije korisnice usluga socijalne zaštite i spise predmeta koji se odnose na opštu i posebnu podobnost hranitelja. Dana 12. februara 2019. godine primljen je dosije korisnika usluga socijalne zaštite - navode u Pokrajinskom sekretarijatu.


Brnabić:Srbija čvrsto za nastavak reformi,saradnju u regionu – Studio B\nBrnabić:Srbija čvrsto za nastavak reformi,saradnju u regionu\nBrnabić:Srbija čvrsto za nastavak reformi,saradnju u regionu tanjug\nObjavljeno: 13.06.2022. 18:31 Izmenjeno: 15.06.2022. 10:38\nTakođe, naglasila je da Austrija predstavlja i izuzetno važnog privrednog i trgovinskog partnera i jednog od najvećih stranih investitora u Srbiji.\nPremijerka Srbije Ana Brnabić sastala se u Beogradu sa saveznim ministrom za evropske i međunarodne poslove Republike Austrije Aleksanderom Šalenbergom kako bi razgovarali o bilateralnim i ekonomskim odnosima dve zemlje, saradnji u regionu i evrointegracijama Srbije.\n„Saradnja u regionu predstavlja jedan od ključnih prioriteta ove vlade i Srbija ulaže velike napore na regionalnom umrežavanju, a kako bi omogućila veću konkurentnost naše privrede i veću atraktivnost regiona za privlačenje investicija, što kao rezultat utiče na povećanje životnog standarda svih građana“, kazala je Brnabić.\nBrnabić je ocenila da reforme koje Srbija sprovodi, predstavljaju ulog i za intenziviranje ekonomske saradnje u budućnosti sa našim partnerima i dolazak novih austrijskih kompanija srpsko tržište.\nKada je u pitanju sektor energetike, Brnabić je zaključila da će pitanje energetike biti jedno od ključnih pitanja za buduću srpsku vladu i jedan od najvećih izazova evropske zajednice, i u tom svetlu istakla značaj saradnje sa našim partnerima, od kojih Austrija zauzima značajno mesto.\nOcenjujući veoma pozitivno ekonomski rast Srbije u proteklom periodu, šef austrijske diplomatije je istakao da postoji interesovanje za intenziviranje ekonomske saradnje i saradnje u oblasti energetike, naročito u oblasti obnovljivih izvora energije.\nOn je kazao da Srbija pripada evropskoj porodici i da će u tom smislu Austrija nastaviti sa podrškom evrointegracija naše zemlje.\nSastanku sa Šalenbergom, prisustvovala je i ministarka za evropske integracije Jadranka Joksimović.


Ukrajinska kriza – novi test solidarnosti za Evropu - SOLIDARNOST\nUkrajinska kriza – novi test solidarnosti za Evropu\nRat koji je započeo vojnom intervencijom Rusije u Ukrajini ponovo je pokrenuo talas izbeglica prema Centralnoj Evropi, sa procenama da će ih uskoro biti preko 4 miliona. Evropska unija i evropske vrednosti ponovo su se našle na testu. No, na prvi pogled se čini da je ovog puta, za razliku od 2015. kada je započela izbeglička kriza iz, pre svega, ratom zahvaćene Sirije, evropska solidarnost na višem nivou.\nVladimir Putin je uspeo da svojom politikom ujedini Evropu bar u jednoj stvari – prijem ukrajinskih izbeglica je nesporan. Za one koji beže od sukoba u Ukrajini neće biti podizani zidovi kao za ratne izbeglice i ekonomske migrante iz Azije ili Afrike. Evropa je ovog puta pokazala spremnost i odulučnost da pruži ruku unesrećenim ljudima, tako što će ih prihvatiti u skladu sa međunarodnim pravnim standardima iz izbegličkog prava.\nPolitička platforma Solidarnost jasno je iznela svoj stav prvog dana ukrajinske krize da rat mora prestati i da mirno rešavanje konflikta nema nikakvu alternativu. Srbija mora nedvosmisleno pružiti podršku i prihvat ukrajinskim izbeglicama, ali i svim drugim izbeglicama, tražiocima azila i migrantima ne samo iz humanih razloga, već i zbog toga što je kao država iskusila šta znači agresija i kakve su traume ljudi koje rat ostavi bez svojih domova.\nUkrajinske izbeglice sa decom, Przemyśl, Poljska (Foto by Mirek Pruchnicki)\nTrebalo bi da budemo spremni da pružimo svaki vid podrške ukrajinskim izbeglicama, ali u isti mah pošaljemo poruku dobrodošlice svim izbeglicama iz ratom zahvaćenih područja koje moraju biti tretirane u skladu sa Ustavom, potvrđenim međunarodnim ugovorima i zakonskim odredbama, gde pre svega mislimo na Zakon o azilu i privremenoj zaštiti. Tretman izbeglica, tražilaca azila i migranata mora biti takav da ne bude nikakve diskriminacije ni po boji kože, ni po nacionalnom poreklu, ni po veroispovesti. Bilo kakva podela koja bi vodila u rasizam je neprihvatljiva.\nKao levo-zelena opcija na političkom spektru želimo da ukažemo da i u Srbiji može drugačije i nemamo bojazan da li ćemo za takvu vrstu politike naći podršku. Kao što smo osudili tretman vijetnamskih radnika u Linglongu i njihov ropski položaj, tako danas osuđujemo i nasilje na teritoriji Ukrajine i nadamo se da će vojna dejstva uskoro prestati.\nDo tada, treba nastojati da se pruži podrška nevladinim organizacijama koje čine napore da izbeglice iz Ukrajine dobiju blagovremenu pravnu i socijalnu zaštitu na teritoriji Republike Srbije. Njima moraju biti obezbeđena osnovna ljudska prava poput prava na smeštaj, prava na besplatnog prevodioca, prava da zatraže azil, prava na rad itd.\nTakođe, treba istrajati u nameri da ovaj vid solidarnosti koji se pojavio na evropskom kontinentu opstane i da postane perspektiva i format koji će oblikovati novu Evropu – Evropu zasnovanu na većim pravima radnika i manjem društvenom raslojavanju, kao i Evropu bez nejednakih aršina u tretmanu izbeglica.\nNe smemo odustati ni u borbi da svaki čovek koji na tlu Evrope zatraži azil bude jednako tretiran. Nipošto se ne sme usvojiti princip, po kome postoje „privilegovane“ izbeglice, jer svaka izbeglička priča nesrećna je na svoj način, a „izbeglička nesreća je uvek, i svuda, potpuno ista“, kako je lepo zapazio Momir Turudić. Za Evropu jednakosti, ravnopravnosti i jednakih šansi za sve vredi se boriti, a mi smo spremni da u toj borbi učestvujemo.


Na koji način se može rešiti problem hroničnog bola?\nDugotrajan i uporan bol kod pacijenata kao što je bol u vratu ili krstima, ukočenost ramena, neuralgija predstavljaju veliki problem za sve koji se bave fizikalnom terapijom i rehabilitacijom koštano-zglobnog sistema. Iako postoje brojni agensi koji se primenjuju, nekada se ne dobijaju očekivani rezultati jer su pacijenti u svakodnevnim i profesionalnim aktivnostima izloženi velikom naporu dok sede u kancelariji, voze auto ili obavljaju kućne poslove.\nSlična situacija je i kod sportista koji se relativno često povređuju ali zbog obaveza prema klubovima ne mogu mnogo da izostaju sa takmičenja tako da se nakon kratke pauze vraćaju napornim treninzima. Jedno od rešenja za ove probleme je Kinesio Taping.\nKinesio Taping je posebna tehnika primene specifičnih traka koja daje dobre rezultate u ovim situacijama jer pruža podršku mišićima bez ograničenja pokreta što je posebno važno kod sportista koji mogu sa aplikovanim trakama da nesmetano treniraju i da se takmiče. To smo mogli da vidimo tokom protekle Olimpijade kada su mnogi imali nalepljene trake tokom nastupa.\nKako deluje Kinesio taping?\nIako trake za Kinesio taping liče na obične atletske trake koje koriste sportisti, one imaju specifična svojstva i jako je važno kako se postavljaju, zato se ne preporučuje da ih pacijenti sami kupuju i stavljaju.\nPostoje dva osnovna principa postavljanja u zavisnosti od cilja koji želimo da postignemo, odnosno da li je problem akutne ili hronične prirode. Takođe je bitnan način sečenja, oblik trake i pravac postavljanja kao i koliko će biti istegnuta, odnosno da li istežemo mišić ili traku, tako da nestručno postavljena trake ne bi dala pozitivan efekat ili bi dovela do pogoršanja.\nKome se preporučuje primena Kinesio tapinga?\nPre svega pacijentima sa hroničnim bolom, napetim mišićima, otocima koji se ne povlače ali i svima sa svežim povredama, dislokacijama zglobova, a sportistima i kao prevenciju ponovnih povreda kada su izloženi riziku zbog povećanog napora. Standardne atletske trake i elastični zavoji koje sportisti koriste čvrsto su stegnute pa dovode do smanjene cirkulacije i ograničenih pokreta. Kinesio tejping trake smanjuju spazam i normalizuju tonus mišića, poboljšavaju obim pokreta u zglobovima i ublažavaju bol tako da se mogu primenjivati kod svih stanja koja imaju neki od navedenih simptoma.\nSvojstvo trake da utiče na funkciju oslabljenih mišića omogućava primenu kod deformiteta kao što su ravna stopala, X i O noge, halux valgus (čukljevi), kifoze i skolioze. Naravno trake ne mogu da zamene ortoze ili hirušku intervenciju ali mogu puno da pomognu kao dopuna redovnim vežbama. Nakon postavljanja oseti se prijatno olakšanje jer se zamoreni mišići opuste.


TO Srbije na sajmu u Londonu - News - Turistički svet\nTO Srbije na sajmu u Londonu\nTuristička organizacija Srbije predstavila je našu zemlju na jednom od najvažnijih turističkih sajmova na svetu – WTM u Londonu. Ovaj sajam okuplja turističke predstavnike iz celog sveta i smatra se da onaj ko nije prisutan na njemu, ne postoji na tursitičkoj mapi.\nPredstavnici TOS, predvođeni Marijom Labović imali su preko 50 sastanaka sa predstavnicma turističke privrede, a direktorka je o Srbiji govorila i za nekoliko svetskih medija, među kojima su CNBS i Independent.\n- U Londonu smo dobili dobre vesti iz Evropske turističke komisije – Srbiji I Crnoj Gori odobren je zajednički projekat vredan 340 000 evra za promociju na dalekim tržištima u Kini, Americi i Kanadi naredne godine. To nam omogućava intenzivniju digitalnu kampanju i šansu da dođemo do mlađih turista – milenijalaca, onih koji vole da putuju individualno ili u manjim grupama. Od 18 projekata koji su bili u konkurenciji izabrano je 8, a naš je bio u samom vrhu - naglasila je direktorka TOS Marija Labović.


::Letnje košarkaške lige Srema\nU vikendu za nama su odigrani mečevi 7. kola Letnje košarkaške lige Srema. Postignuti su sledeći rezultati: u Sremskoj Mitrovici: Srem – LSK Laćarak 71:75, u Vrdniku: Rudar – Ru Koš 62:57, a utakmica Pećinci – Železničar Inđija je odložena. Večeras se igraju utakmice 8.kola a sastaju se: u Inđiji: Železničar – Rudar Vrdnik, u Rumi: Ru Koš – Srem i u Laćarku: LSK – Pećinci.\n::Skupština opštine je donela rešenja o imenovanju članova školskih odbora\n::Inspektori i policija u kontroli radnog vremana\nKako se na poslednjem redovnom sastanku analize funkcionisanja Sistema 48 moglo čuti, inspektori Odeljenja za inspekcijske poslove prilikom kontrole radnog vreme često imaju problema sa pojedinim vlasnicima ugostiteljskih objekata. Upravo zbog toga predsednik opštine Petar Filipović je najavio da će razgovarati sa nadležnima iz policijske uprave kako bi se inspektorima oomogućila asistencija policije.\n::Strategije lokalnog ekonomskog razvoja\nTreći i poslednji sastanak radnih grupa u okviru izrade Strategije lokalnog ekonomskog razvoja održaće se danas. Sastanak će održati radne grupe „Industrija – mala i srednja preduzeća“ i „Turizam i usluge“, a nakon toga i radna grupa „Poljoprivreda”. Nakon „Partnerskog foruma“ za izradu Strategije lokalnog ekonomskog razvoja opštine Inđija, sprovodi se dalja realizacija niza aktivnosti sa ciljem izrade Strategije lokalnog ekonomskog razvoja 2014 - 2020. godine koja se sprovodi u saradnji sa pokrajinskim Sekretarijatom za međuregionalnu saradnju i lokalnu samoupravu i opštinom Irig.\n::IGB automotiv Biznis partner 2014\nKompanija IGB automotiv iz Inđije je jedan od ovogodišnjih dobitnika regionalne nagrade Biznis partner 2014. Nagrada Biznis Partner dodeljuje se od 1995. godine. Ustanovljena je sa idejom da se javnosti ukaže na uložene napore, postignute rezultate i pozitivan doprinos kompanija iz regiona u negovanju dobrih poslovnih običaja, poštovanja poslovne etike i morala i uvažavanja poslovnih partnera, klijenata i potrošača. Nagrada će biti uručena večeras u Beogradu


NVO: Smena Arežine početak "upodobljavanja" RTV-a | Autonomija\nNVO: Smena Arežine početak „upodobljavanja“ RTV-a\n...i povratka u devedesete\nNevladine organizacije su ocenile danas da je smena Slobodana Arežine sa mesta programskog direktora RTV-a samo početak „upodobljavanja“ Radio-televizije Vojvodine i pokušaj pretvaranja ovog javnog servisa u još jedan medij u službi autoritarne vlasti Aleksandra Vučića.\nU saopštenju koje je potpisalo 15 NVO poručuje se da sramotan način na koji je smenjen Arežina, sa lažnim, ciničnim obrazloženjem, predstavlja demonstraciju sile Srpske napredne stranke i još jednu poruku u nizu da se ona neće libiti bilo čega da bi ostvarila svoje interese, odnosno da bi pokušala da kontroliše i cenzuriše doslovnu svaku poru društva.\n„Nevladine organizacije ističu da je Arežina jedan od zaslužnih zbog toga što je RTV postala medijska kuća najbliža onome što bi trebalo da bude javni servis u službi građana, o čemu svedoče brojna istraživanja, ali i priznanja domaćih i međunarodnih organizacija“, navodi se u saopštenju NVO.\nU njemu se javnost upozorava da je moguće da u relativno kratkom vremenskom periodu u ovoj medijskoj kući uslede dalje smene i da ona u kadrovskom smislu može početi da podseća na devedesete godine, kada je Radio-televizija Novi Sad imala jezivu ulogu u huškanju na rat i ratne zločine.\n„Veoma je važno da građani pruže punu podršku novinarima RTV-a, a nadamo se da će oni pokazati međusobnu solidarnost u odbrani profesije i ideje javnog servisa“, dodaje se u saopštenju NVO.\nSaopštenje su potpisali Centar za regionalizam, Inicijativa mladih za ljudska prava, Fond za humanitarno pravo, Centar za interkulturalnost, Program za dijalog mladih, Građanska akcija Pančevo, Centar za razvoj civilnog društva, Vojvođanski građanski centar, Građanski fond Panonija, Centar za afirmaciju slobodne misli, Zelena mreža Vojvodine, Nezavisno društvo novinara Vojvodine, Centar građanskih vrednosti, Centar za održive zajednice i Centar E8.


RTCG - Radio Televizija Crne Gore - Nacionalni javni servis :: Ostali sportovi :: "Juniori imaju kvalitet za medalju"\nEVROPSKO PRVENSTVO 12. 09. 2018. 22:25 >> 22:07 0\n"Juniori imaju kvalitet za medalju"\nJuniorska džudo reprezentacija Crne Gore učestvovaće na Evropskom juniorskom prvenstvu, koje sjutra počinje u Sofiji.\nIz Džudo saveza Crne Gore je saopšteno da će crnogorski juniori ipak nastupiti na najjačem kontinentalnom juniorskom takmičenju, iako je u jednom trenutku izgledalo da neće, zbog neuplaćivanja odobrenih sredstava od Ministarstva sporta.\nCrnu Goru će u Sofiji predstavljati u muškoj konkurenciji do 66 kilograma Marko Gušić, 73 kilograma Nikola Stanišić, 81 kilogram Aleksandar Tomić, 90 kilograma Lazar Ćupić i Novak Ostojić, 100 kilograma Zvezdan Đukić i Stefan Vidaković.\nU konkurenciji djevojka nastupiće do 57 kilograma Elma Ličina, do 63 kilograma Tamara Gardašević i do 70 kilograma Jovana Peković.\nNacionalni trener Rajko Mrvaljević je kazao da mu je izuzetno drago što će najbolji crnogorski juniori ipak nastupiti na Evropskom prvenstvu.\nOn je zahvalio Upravnom odboru saveza koji je obezbjedio sredstva za dio takmičara koji su ispratili reprezentativni plan i program.\n“I pored žestoke konkurencije siguran sam da naši juniori imaju kvalitet i mogu da osvoje jednu od medalja na ovom šampionatu”, zaključio je Mrvaljević.\nCrnogorski džudisti Rajko Mrvaljević


pink.rs | MALA JANA TRAŽI ODŠTETU ZA UBISTVO MAJKE: Ćerka Jelene Marjanović će pokrenuti postupak protiv PEVAČICINIH UBICA\nZa sada nije poznato da li će se priključiti krivičnom gonjenju Zorana Marjanovića jer je on u ovoj fazi i dalje samo osumnjičeni.\nIzvor: Kurir, Foto: Informer\nU Višem tužilaštvu u Beogradu juče je saslušana advokatica Jane Marjanović (8), ćerke ubijene pevačice Jelene Marjanović, a koja joj je po službenoj dužnosti dodeljena u samom finišu dopunjene istrage protiv njenog oca Zorana Marjanovića.\nPravna zastupnica devojčice je juče pred tužiocem samo kratko izjavila da ističe imovinsko-pravni zahtev protiv odgovornih za ubistvo pevačice.\n- To u principu znači da bi devojčica u jednom trenutku mogla da pokrene parnični postupak protiv odgovornih za ubistvo majke i traži naknadu nematerijalne štete. Tužilac, međutim, nije upitao advokaticu da li se u Janino ime priključuje i krivičnom gonjenju Zorana Marjanovića jer je on u ovoj fazi i dalje samo osumnjičeni. Ukoliko slučaj dođe do suda, odnosno Zoran Marjanović bude optužen za ubistvo supruge, advokatica će se tek onda izjašnjavati o njegovom gonjenju - kazao je dobro obavešten izvor.


Počinje 73. EICMA sajam – MotoVesti\nPočinje 73. EICMA sajam\n18/11/2015 Andrija Milenković\teicma, eicma 2015\nDruga polovina novembra upisana je u kalendare motociklista kao vreme za čuveni milanski motociklistički sajam – EICMA (Esposizione Internazionale Ciclo Motociclo e Accessori), koji se ove godine održava po 73. put a za posetioce biće otvoren u periodu od 19. do 22. novembra.\nMilanski sajam mesto je gde moto industrija skida vela sa svojih novotarija, obelodanjujući ne samo trenutne novitete već i buduće trendove i težnje.\nPodatak da preko 1400 izlagača učestvuje na ovogodišnjem sajmu i da je 49% tu poprvi put ili nakon višegodišnjeg odsustva tu govori nam da su teška vremena popustila malo stisak nad moto industrijom. U korak sa time ide i činjenica da je za sajam rezervisano 25 svetskih premijera velikih kompanija.\nU narednim danima nastojaćemo da što veći broj novina sa sajma prenesemo a za one koji žele da sajam uživo dožive cena karte iznosi 21 evro a za organizovane grupe, decu i starije, cene karata iznose od 12 do 15 evra.\n← Iannone neće operisati rame\nEICMA 2015 KTM →


Saveznici su bombardovali Beograd na Uskrs 1944. godine - Fondacija Srpski legat\n16 apr 2016 MK\nNa Uskrs, 16. aprila 1944. godine, saveznici su počeli jedno od najtežih bombardovanja Beograda u Drugom svetskom ratu, koje je nastavljeno i sutradan. Po jednim izvorima razlog napada je bio u tome što zbog lošeg vremena američki bombarderi nisu mogli da gađaju ciljeve u Mađarskoj i Rumuniji, koje su inače tokom marta i aprila bombardovali, te su svoj tovar izručili na rezervni cilj, što je bio Beograd, budući da sa bombama nisu mogli da slete. Po drugoj verziji navodi se da je ovo bombardovanje bilo izvršeno po nalogu Josipa Broza i Koče Popovića. Kako god bilo, rezultat tog poduhvata bio je tragičniji za Beograđane od onog neprijateljskog, šestoaprilskog, koji se zbio tri godine ranije. U ovoj savezničkoj akciji, kao pomoć Srbima da se oslobode okupatora, učestvovalo je oko 600 bombardera koji su poleteli iz Fođe na jugu Italije, i bacili više od 1500 tona bombi, prilikom čega je po procenama koje variraju, tokom ta dva dana poginulo više od hiljadu civila i oko 400 nemačkih i italijanskih vojnika, dok je oko 5000 ljudi povređeno. Po podacima Jugoslovenske vlade u izbeglištvu poginulo je oko 4000 ljudi, dok je oko 1000 njih sahranjeno, što identifikovanih, a što neidentifikovanih, među kojima i mnogo dece. Zvanično, neki od ciljeva bombardovanja bili su Zemunski aerodrom i fabrike aviona „Rogožarski“ i „Ikarus“, kao i fabrike „Danubius“, „Zmaj“, „Teleoptik“, zemunska železnička stanica i aerodrom. U Beogradu su oštećeni i stambeni blokovi oko fabrike „Rogožarski“, brodogradilište, rafinerija na Čukarici i deo beogradske železničke stanice. Oštećeni su i mostovi na Savi i Dunavu, a pored ostalog pogođeno je i tadašnje porodilište u Krunskoj ulici (danas Zavod za zaštitu zdravlja studenata), oblast oko Bajlonove pijace, Terazije, Tehnički i Pravni fakultet, više bolnica, humanitarnih institucija, crkava, kao i skloništa gde su se ljudi sakrivali. Nakon rata objavljena je i procena materijalne štete učinjene kako savezničkim bombardovanjem, tako i nemačkim, pri čemu je ona koju su načinili saveznici ispala kudikamo veća, a naš glavni grad oni su bombardovali još šest puta do kraja rata.\n878. godine prvi put je u jednom sačuvanom dokumentu pomenuto ime Beograda;\n1346. godine Stefan Uroš IV Dušan Nemanjić u Skoplju je krunisan za cara;\n1992. godine košarkaši Partizana postali su prvaci Evrope u košarci.


Guverner Ohaja Džon Kejsik ušao u trku za predsednika\nBeta 21. jula 2015. 23:55\nGuverner Ohaja hrvatskog porekla Džon Kejsik (John Kasich) ušao je danas u trku za predsednika SAD kao 16. republikanac koji traži nominaciju konzervativaca.\nKejsik je poznat po prkošenju Republikanskoj partiji – za razliku od ostalih guvernera koji se nadmeću za predsedničku nominaciju republikanca, on je prihvatio proširenje programa zdravstvene zaštite u skladu s federalnim programom poznatim kao Obamaker.\nPotomak mađarskih, čeških i hrvatskih imigranata obznanio je kandidaturu na Ohajo stejt univerzitetu, odakle je 1970. kao brucoš na političkim naukama napisao pismo kojim je dobio 20-minutni prijem kod predsednika Ričarda Niksona.\nKejsik je rekao da je jedini republikanski kandidat s iskustvom u tri oblasti političkog liderstva – federalnom budžetu, nacionalnoj bezbednosti i državnoj upravi. On je sedam godina proveo u banci Leman braders na jednom od rukovodećih mesta sve do 2008. kada je ta banka bankrotirala čime je kulminirala svetska finansijska kriza.\nOn je naznačio da se za razliku od ostalih republikanskih kandidata neće fokusirati na kritiku glavne rivalke iz Demokratske partije Hilari Klinton ili predsednika Baraka Obame.


PCVesti - Očekuje se prodaja 25 miliona mini prenosivih računara\nBroj korisnika društvenih mreža na Internetu prošle godine je porastao za 25 odsto, a ulaganja u IT rešenja za društvene mreže mogla bi u 2009. da premaše 500 miliona dolara. Preduzetnici širom sveta ubrzano traže nove načine da profitiraju od ovog fenomena, ističe se u najnovijem istraživanju konsultantsko-revizorske kompanije Deloitte: Trendovi u tehnologiji u 2009.\nPre nekoliko godina Web 2.0 promenio je način na koji doživljavamo Internet. Danas smo svedoci razvoja Preduzetništva 2.0 (Enterprise 2.0), specijalizovanog za prodaju tehnologija i aplikacija za blogove i društvene mreže. Konkurentnost Preduzetništva 2.0 rašće paralelno sa uštedama na budžetima za informacionu tehnologiju zbog ekonomske krize.\nTrend štednje podstaknuće i porast prodaje mini prenosivih računara (engl. netbook). Deloitte predviđa se da će se na svetskom tržištu u 2009. godini prodati oko 25 miliona ovih uređaja, koji su se na tržištu pojavili pre samo dve godine. Tako bi mini prenosivi računari, pogodni za Internet, mogli ove godine da postanu uređaj sa najvećim rastom prodaje na tržištu PC računara. Ipak, niska cena mini prenosivih računara može nepovoljno da utiče na prihode industrije računara. Procenjuje se, da bi cena ovih malih računara mogla ove godine da padne ispod 250 dolara, zbog čega bi prihod od globalne prodaje personalnih računara po prvi put mogao da se smanji.\nRobne marke su poslednjih godina bile važan činilac, kako za tehnološke kompanije, tako i za potrošače. Kupci, podstaknuti reklamnim kampanjama vrednim milijarde dolara, tražili su uređaje najpoznatijih robnih marki, čak i ako zvučno ime nije uvek značilo i da se radi o najboljem proizvodu.\nU 2009. godini kompanije i potrošači mogli bi da se okrenu uređajima proizvedenim u relativno nepoznatim kompanijama koje nude odgovarajući kvalitet uz znatno nižu cenu. Poput supermarketa, koji se sve više okreću proizvodima sa sopstvenom robnom markom, proizvođači i trgovci računara verovatno će prilagoditi svoje proizvodne linije novim tržišnim uslovima.\n|Search:Find More About Očekuje se prodaja 25 miliona mini prenosivih računara|


Smanjen broj letova na njujorškim aerodromima u vreme najveće gužve\nAdministracija predsednika Džordža Buša planira da smanji broj letova na njujorškim aerodromima u vreme najveće gužve, kako bi se smanjila kašnjenja na svim ostalim aerodromima u Sjedinjenim Državama. Vlada takođe planira da otvori vojne koridore za komercijalni saobraćaj, kako bi se ubrzalo putovanje u vreme Božićnih praznika. Sekretarijat za saobraćaj tvrdi da bi ove privremne mere trebalo da dovedu do manjeg broja propuštenih letova u presedanju i manjeg broja nezadovoljnih putnika.\nGotovo svaki četvrti let u SAD je ove godine kasnio, što je druga najgora statistika od 1995, kada su aerodromi počeli da beleže podatke.\nKako bi se stanje popravilo, administracija predsednika Buša planira da otvori neke vazdušne koridore koji suz obično rezervisani za vojsku. Sekretar za saobraćaj Meri Piters kaže da bi privremena mera trebalo da smanji zagušenje duž najprometnijih vazdušnih ruta.\n"Vojska je takođe pristala da otvori nove zapadne ekspres koridore za praznik od 21. decembra do 2. januara. To će doprineti značajno većoj fleksibilnosti za letove u i iz Južne Kalifornije", dodaje ona.\nMeđutim, da bi smanjili kašnjenja širom zemlje, u Sekretrarijatu za saobraćaj počeće da ograničavaju saobraćaj na najprometnijim njujorškim aerodromima. Do marta sledeće godine, broj letova u dnevnom špicu biće smanjen za oko 20 odsto. Razlog je činjenica da su tri njujorška aerodroma odgovorna za 75 procenata svih kašnjenja na nacionalnom nivou. Urednica web sajta Travelocity, Ejmi Zif predviđa skok cena avio karata.\n"Ukoliko ima manje letova, možete se opkladiti da će avioprevoznici povećati tarife. Biće jednostavno manje sedišta", kaže ona.\nKritičari smatraju da smanjenje broja letova nije odgovor. Entoni Šoris je izvršni direktor Uprave za saobraćaj država Njujork i Nju Džersi.\n"Pravi odgovor za Njujork je povećanje kapaciteta aerodroma i štaviše, mi mislimo da je to rešenje za celu zemlju", ističe Šoris.\nDemokrate su plan okarakterisale kao kratkoročno rešenje. Senator iz države Njujork Čarls Šumer kaže da će se kašnjenja u avio saobraćaju nastaviti ukoliko administracija ne angažuje više kontrolora leta i modernizuje kontrolni sistem aviosaobraćaja na nacionalnom nivou.


Plaćanje semestra SoSe2020 • STUDIRAJeu\nKao što već znate, rok za redovno plaćanje ljetnjeg semestra 2020. godine je istekao 5. februara, ali kao i svakog semestra, produženi rok sa doplatkom od 10% (ukoliko ne plaćate već punu cijenu semestra od 760,- eura, nego ste još uvijek pod uslovom od 380,- eura) ističe 30. aprila.\nKako nas ÖH (studentska unija) obavještava, zbog trenutne situacije postoji mogućnost da će se produženi rok za plaćanje školarine pomjeriti sa 30. aprila na vjerovatno 30. jun, što ipak još uvijek nije odlučeno (i potvrđeno) već navode da više informacija slijedi sljedeće nedelje.\nÖH je mišljenja da je način izvođenja ovog semestra, pored svakako nastalih finansijskih poteškoća, i više nego drugačiji od onog za šta su studenti platili svoje semestre, te se bore (peticijom) da izvrše pritisak na odgovorne kako bi došlo do povrata uplaćenih školarina.\nDrugi prioritet im je neračunanje ovog semestra u dozvoljene tolerantne semestre, odnosno da se kontigent istih produži za dva semestra. Ostale ciljeve za olakšanje studentima možete pronaći ovdje.\nUkoliko želite i vi da podržite akciju u borbi za ove ciljeve, peticiju možete potpisati ovdje.\nÖIF: sve u vezi sa korona virusom na bhs-u


Novinar štrajkuje glađu u N. Pazaru, traži tačan broj umrlih - Obezbjeđenje nasrnulo na njega\nNaslovnica Sjeverni Sandžak Novi Pazar Novinar štrajkuje glađu u N. Pazaru, traži tačan broj umrlih – Obezbjeđenje...\nNovinar štrajkuje glađu u N. Pazaru, traži tačan broj umrlih – Obezbjeđenje nasrnulo na njega\nSinoć je Šabotić ispred bolnice u Novom Pazaru parkirao automobil, kako bi imao gde da provodi noć, ali mu je auto pauk službom jutros isporučen ispred njegove kuće.\nŠabotić je počeo da štrajkuje glađu ispred dijagnostičkog centra Opšte bolnice, u kojoj je smeštena kancelarija direktora ove institucije – dr Meha Mahmutovića.\nMeđutim, veliki broj pripadnika privatnog obezbeđenja i policije jutros je ubeđivalo Šabotića da se skloni iz kruga bolnice, koji je, navodno “crvena zona”, mada je Šabotić seo ispred dečijeg odeljenja, koji je “zelena zona”.\nObezbeđenje je pokušalo i da odvede Šabotića na silu, ali je policija na kraju ubedila novinara da se skloni, pa je on štrajk nastavio ispred doma zdravlja, a pripadnici obezbeđenja bolnice su predstavnike medija jutros uklonili iz kruga OB Novi Pazar i zabranili da profesionalno izveštavaju sa lica mesta.\nŠabotić je za Nova.rs kao glavne zahteve štrajka glađu označio da on, “ali i svi građani žele da se konačno izađe sa tačnim brojem” preminulih od posledica koronavirusa, “bez peglanja podataka”.\nOn zahteva i da se javnost Novog Pazara i cele zemlje obavesti za šta su potrošene donacije kao i da se smeni direktor Opšte bolnice Novi Pazar dr Meho Mahmutović i njegovi najbliži saradnici.\nTakođe, među zahtevima se nalazi i smena bivšeg kordinatora bolnice Novi Pazar, a sada državnog sekretara ministarstva zdravlja, dr Mirsada Đerleka sa te funkcije, kao i zahtev da se Više javno tužilaštvo hitno uključi u proces i pokrene istragu na osnovu informacija koje su iznošene u javnosti, uz kazne odgovornih za situaciju sa koronavirusom u Novom Pazaru.\nJuče je bolnica Novi Pazar, iako je bio neradni dan, na svom sajtu objavila spisak donacija koje su pristigle u ovu instituciju. Šabotić je rekao da nije zadovoljan onim što je objavljeno na sajtu bolnice, jer, kako je rekao, taj spisak nije kompletan i “mnogo donacija nedostaje”.\nOn je pozvao i predstavnike dijaspore Sandžaka da pogledaju spisak i vide da li su njihove donacije na spisku.\nMacola 9. Septembra 2020. At 17:21\nSta ce cica strajk gladuju a pa neće da može ti ćeš da raspravljas koje sta do idi kod brade nek ti on da koliko je ko dao za džamije dijaspora\nEmir 7. Septembra 2020. At 14:53\nRasim Ljajic je iza Meha i Djekice. Rasim Ljajic je najvece zlo koje je ove monstrume postavljalo da budu gradonacelnici. Zamislite ove zivotinje kao gradonacelnike, e to vam je spremio Rasim Ljajic.\ninsan 7. Septembra 2020. At 14:24\nNikad se ne mogu načudit ljudima koji za 200il 300 eura prodaju svoju dušu…nalet ih bilo\ninsan 7. Septembra 2020. At 14:21\nHapsite čiču…on je izvor nereda i bijede u pazaru, ne rasim meo i kompanija\ninsan 7. Septembra 2020. At 14:20\nNek neko obavijesti ovog čik da je pazar izglasao ove munafike da gaze preko leševa i


Pod kojim uslovima apoteka ustanova može da pruža usluge izdavanja lekova koji se propisuju na lekarski recept osiguranim licima? - Biro-m\nPod kojim uslovima apoteka ustanova može da pruža usluge izdavanja lekova koji se propisuju na lekarski recept osiguranim licima?\nPrema članu 62. stav 1. Pravilnika o ugovaranju zdravstvene zaštite iz obaveznog zdravstvenog osiguranja sa davaocima zdravstvenih usluga za 2014. godinu (“Sl. glasnik RS”, br. 115/2013, 24/2014, 33/2014, 50/2014 i 71/2014) ugovor sa davaocem zdravstvenih usluga koji nije u Planu mreže državnih zdravstvenih ustanova može se zaključiti pod uslovom da se radi o zdravstvenim uslugama koje po obimu i/ili vrsti nije moguće obezbediti u okviru postojećih kapaciteta zdravstvenih ustanova iz Plana mreže.\nIzuzetno od stava 1. ovog člana, ugovor sa apotekom koja nije u Planu mreže zaključuje se pod istim uslovima pod kojim se zaključuju ugovori sa apotekama iz Plana mreže, shodno odredbama čl. 25. do 29. Pravilnika, objavljivanjem javnog poziva za zaključivanje ugovora.\nUgovor sa privatnom apotekom, prema članu 25. stav 1. Pravilnika zaključuje se radi snabdevanja osiguranih lica:\nlekovima koji su utvrđeni opštim aktom Republičkog fonda (lista lekova) i\nodređenim vrstama pomagala koji se mogu propisivati i izdavati na teret obaveznog zdravstvenog osiguranja.\nApoteka je u obavezi, prema članu 26. Pravilnika da izda lek koji je propisan na lekarskom receptu (ovlašćeno lice ne sme, bez prethodnog sporazuma sa lekarom koji je propisao lek, da umesto propisanog leka izda lek sličnog sastava).\nAko apoteka nema propisani lek, ovlašćeno lice može da izda lek istog sastava, iste ili niže cene, koji se u prometu nalazi pod drugim imenom ako, uz objašnjenje, na to pristane lice kome je lek propisan (svaka zamena leka mora se obavezno naznačiti u receptu).\nInače, u skladu sa odredbom člana 26. Pravilnika, nameće se zaključak da apoteka ne mora u svakom trenutku da ima sve lekove sa Liste lekova.\nDa li su prededuzetnik i privredno društvo, koji imaju licencu i obavljaju delatnost socijalne zaštite sa smeštajem starih lica, oslobođeni PDV-a za pružene usluge smeštaja ?\nDa li DOO osnovan za poslove socijalne zaštite (smeštaj starih lica) mora da promeni pravnu formu u ustanovu socijalne zaštite i registruje se u sudski registar, kako bi obavljao ovu delatnost ?\nKoje su obaveze prema novom Zakonu o zdravstvenoj zaštiti za postojeću stomatološku ordinaciju, registrovanu u APR u statusu preduzetnika ?\nKako i kada treba da postojeća zdravstvena ustanova Apoteka, čiji osnivač je fizičko lice, uskladi svoja akta i organizaciju sa novim Zakonom o zdravstvenoj zaštiti i da se registruje u APR ?\nDa li privatna specijalistička lekarska ordinacija za pregled pacijenta može da koristi uslugu specijalističke ordinacije ili lekara druge specijalnosti ?\nDa li je lekar koji je registrovao lekarsku ordinaciju, kao i ostali zaposleni u ordinaciji, u obavezi da poseduju potvrdu o vakcinaciji na Hepatitis B ili na neku drugu bolest ?


Testiranje u Zavodu za sport i medicinu sporta - Delfini\n(fotografija preuzeta sa waterpoloserbia.org)\nVaterpolo reprezentativci Srbije obavili su medicinske preglede i testiranja u Zavodu za sport i medicinu sporta, uoči predstojećih Olimpijski igara u Londonu.\nTestiranja su najpre obavili: Gojko Pijetlović, Stefan Živojinović, Aleksa Šaponjić, Luka Šaponjić, Nikola Eškert i Dušan Mandić, a već sledećeg dana su to učinili i: Slobodan Nikić, Milan Aleksić, Živko Gocić, Slobodan Soro, Nikola Rađen, Andrija Prlainović, Stefan Mitrović, Duško Pijetlović, Vanja Udovičić i Filip Filipović.\nPrilikom pregleda reprezentativcima je obavljena: biohemijska analiza krvi, fizikalni pregled po sistemima, antropometrijska merenja, EKG u miru, ultrazvuk srca, opšti lekarski pregled, ergometrija, ergospirometrija i psihološko testiranje.\nPrethodnih dana, na treningu se povredio Dušan Mandić. On je istegnuo ligamente prsta i narednih nekoliko dana neće moći da radi sa loptom. Lekar reprezentacije Srbije, dr Nebojša Jeremić je izjavio da povreda nije strašna, ali je Mandiću za svaki slučaj stavljena longeta. On može da pliva, da radi nogama, ali će ruka u narednom periodu biti u fazi mirovanja istakao je Jeremić. Takođe bilo je predviđeno da se treninzi odvijaju na otvorenom bazenu Zavoda za sport i medicinu sporta Republike Srbije, međutim, zbog loših vremenski uslova, pripreme će se i dalje odvijati na bazenima Sportskog centra Milan Gale Muškatirović.


SAD i Pakistan imaju različite stavove o čišćenju pribežišta terorista\nAmerički funkcioneri sada javno kažu da ne može da se isključi mogućnost američkih vojnih napada na pribežišta Al Kaide i Talibana na plemenskim područjima u Pakistanu. Sjedinjene Države prebacuju Pakistanu da, kako američki funkcioneri smatraju, ima mekan stav prema terorističkim pribežištima.\nKad su pripadnici Talibana i njihovi gosti iz Al Kaide 2001. godine proterani iz Avganistana, njihove vođe su uspele da pobegnu preko granice na zabačena, plemenska područja u Pakistanu, na kojima je bezvlašće. Vašington je do sada iza zatvorenih vrata vršio pritisak na Islamabad da preduzme energičnije čišćenje terorističkih pribežišta. Medjutim, posle izdavanja ”Nacionalne bezbednosne procene“ početkom ovog meseca, u kojoj se tvrdi da se Al Kaida na tim plemenskim područjima regrupisala, američka kritika je otvorenija i konkretnija. Na jučerašnjem pretresu u Senatu, američki državni podsekretar za politička pitanja, Nikolas Berns, otvorio je mogućnost da Sjedinjene Države preduzmu akciju na pograničnim područjima, ako to ne učini Pakistan.\n”Ako se uzme u obzir važnost borbe protiv al Kaide i Osame bin Ladena, ako u budućnosti budemo imali konkretne informacije, Sjedinjene Države uvek imaju opciju da same preduzmu akciju. Medjutim, više smo za saradnju sa pakistanskim snagama i u najvećem broju situacija, saradjujemo sa njima.“\nU Islamabadu, pakistanski ministar inostranih poslova Kuršid Kasuri je rekao da su priče o unilateralnom američkom napadu ”neodgovorne i kontraproduktivne“. Analitičari su saglasni da je eventualni sveobuhvatni upad Sjedinjenih Država na plemenska područja malo verovatan. Medjutim, Danijel Marki, koji je donedavno radio u odeljenju Državnog sekretarijata za planiranje američke politike u južnoazijskom regionu, kaže da su Sjedinjene Države već indirektno anagažovane u napadima unutar Pakistana, budući da pružaju obaveštajne podatke, satelitske snimke i daju logističku podršku. Pojedini analitičari veruju da su akcije Sjedinjenih Država možda već postale direktnije. Leri Gudson, profesor bliskoistočnih nauka na Armijskoj vojnoj akademiji, kaže da pakistanski funkcioneri možda već tolerišu američko prekogranično gonjenje osumnjičenih terorista - sve dok su takve akcije tajne. Daniel Marki međutim ima drugačije mišljenje.\n”Sjedinjene Države i Pakistan ne gledaju isto na ovaj problem na plemenskim područjima. Sjedinjene Države interesuje globalna teroristička opasnost, dok je Pakistan daleko zainteresovaniji za lokalne pretnje pakistanskoj stabilnosti i svoj uticaj u regionu.“\nSudeći po izvešaju objavljenom početkom ove godine, Sjedinjene Države su 2005. planirale tajno hvatanje zamenika Osame bin Ladena, Ajmana al Zavahirija, u jednom pribežištu u Pakistanu. Medjutim, tu operaciju je u poslednjem momentu opozvao tadašnji sekretar za odbranu, Donald Ramsfeld, s obrazloženjem da je suviše opasna pošto je prvobitno zamišljen manji američki paravojni tim, prerastao u obimne snage.


Krajiška kuća od srijede u Trebinju - Glas Srpske\nSrna 20.09.2021 11:49\nFoto: Zvanična Fejzbuk stranica Krajiške kuće\nTREBINjE - Krajiška kuća biće otvorena u Trebinju u srijedu 22. septembra, najavljeno je danas iz Agrarnog fonda Grada Trebinja.\nSvečano otvaranje prodajnog objekta Krajiške kuće u Ulici cara Lazara u Trebinju najavljeno je u 9.30 časova.\nKrajiška kuća je brend koji je već postao prepoznatljiv u regionu, u kome posjetioci na jednom mjestu mogu da kupe više od 500 različitih kvalitetnih domaćih proizvoda sa područja krajiške regije.\nOtvaranjem Krajiške kuće, uz postojeću Hercegovačku kuću očekuje se da će turistička i gastronomska ponuda Trebinja biti obogaćena, i to autohtonim proizvodima sa područja Banjaluke i Krajine, koji nisu tipični za Hercegovinu.\nBrend Hercegovačka kuća, u kome se mogu kupiti organski proizvodi iz Hercegovine, kao što su različite vrste meda, vina, sireva, suhomesnatnih proizvoda, čajeva, prirodnih kozmetičkih preparata na biljnoj bazi, takođe je prepoznatnjiv ne samo u Hercegovini, već i šire.\nHercegovačke kuće otvorene su, osim u Trebinju, i u Banjaluci, Istočnom Sarajevu i Beogradu, a rukovodstvo grada Trebinja najavilo je mogućnost otvaranja tih objekata i u drugim gradovima Republike Srpske i u regionu.\n24. 10. 2021 08:56\nMladi pjesnici na večeri “Srpski pisci u Hercegovini”\n23. 10. 2021 23:15\n23. 10. 2021 22:49\nPotočna pastrmka puštena u Japru i Vojskovu\nFondacija “Muzej Žitomislić”:Održana likovna radionica za djecu sa posebnim potrebama\n23. 10. 2021 22:48\nU Rudniku “Sase” izvedena vježba spasavanja i zbrinjavanja povrijeđenih rudara\n23. 10. 2021 16:10\nSrbački penzioner završio izradu figure najboljeg svjetskog tenisera: Grandiozni Nole jedinstven u svijetu\n23. 10. 2021 07:58


Korona virus i EU: Moguće uvođenje „kovid pasoša” za vakcine odobrene u Uniji, u Srbiji spremni za brze PCR testove\nPočetna/BBC vesti/Korona virus i EU: Moguće uvođenje „kovid pasoša” za vakcine odobrene u Uniji, u Srbiji spremni za brze PCR testove\nPasoš-potvrda o vakcinaciji protiv korona virusa radi slobodnog putovanja unutar Evropske unije biće predložen 17. marta i, ako bude usvojeno, važiće samo za vakcine čiju je delotvornost ustanovila Evropska agancija za lekove (EMA), potvrdila je evropska komesarka za unutrašnje poslove Ilva Johanson.\nTu vest je iz izvora EU najpre prenela TV mreža „Juronjuz”(Euronews), a kako je navedeno, pasoš-potvrda o slobodnom putovanju ne isključuje mogućnost da građani unutar EU putuju i na osnovu testova kojima dokazuju da nisu zaraženi korona virusom ili ako pristanu na karantin, objavila je agencija Beta.\nDakle, vakcinacija ne postaje preduslov za slobodno kretanje, preneo je izvor iz EU za Juronjuz.\nReagujući na ovu informaciju, predsednik Srbije Aleksandar Vučić izjavio je da bi eventualna odluka EU da omogući ulazak jedino onima koji su primili vakcine zapadnih kompanija bila „skandalozna, ali i odlična za Srbiju”.\nO ovoj vrsti potvrde već neko vreme se razgovara unutar EU, a nemačka kancelarka Angela Merkel rekla je nedavno da će najverovatnije pre leta biti dostupne digitalne potvrde o vakcinaciji, koje će ljudima omogućiti da nesmetano putuju po Evropi, bez obzira na pandemiju korona virusa.\n„Većina zemalja članica je saglasna da će nam ubuduće biti potrebna digitalna potvrda o vakcinaciji”, rekla je Merkel na konferenciji za novinare posle onlajn samita lidera Evropske unije 26. februara.\nPojedine zemlje u svetu, poput Izraela, već su uvele takozvane „vakcina pasoše”, a najveći zagovornici te ideje u Evropi su Grčka, Kipar i Austrija, pre svega radi oživljavanja porsnule evropske turističke industrije.\nIdeja takvog dokumenta, koji bi verovatno bio potvrda, bila bi da se onima koji su vakcinisani dozvoli slobodno putovanje unutar Evropske unije.\nPostoji i zabrinutost da bi digitalni sertifikati ili „vakcina pasoši” mogli da budu nepravedni i diskriminatorski, jer bi manjina koja je do sada vakcinisana mogla da putuje nesmetano, a drugi, poput mladih ljudi koji trenutno nisu prioritet za imunizaciju, u tome bili ograničeni.\nDalja komplikacija je brzo širenje zaraznijih varijanti korona virusa – engleskog, južnoafričkog i brazilskog soja – i mogućnost budućih mutacija.\nPogledajte video: Korona virus: Kako će funkcionisati pasoši za vakcine\nŠta su rekli u EU?\nEvropski komesar za pravosuđe Didije Rejnders je, prema izvorima koje navodi agencija Beta, stavio do znanja da države članice EU mogu svojim građanima odobriti vakcinaciju za razne vakcine.\nUverenje za slobodno putovanje će biti izdavano samo za vakcine koje je odobrila nadležna evropska služba i to su: Fajzer/Biontek, Moderna, AstraZeneka i Džonson-Džonson.\nSada preostaje da Evropski parlament u ubrzanim postupkom, potvrdi odluku o pasošu, odnosno o uverenju o vakcinaciji, potvrdi Evropski parlament.\nPosle razgovora s kraljem Bahreina Hamadom bin Isom al Kalifom, Vučić je Televiziji Pink rekao da bi odluka EU o uvođenju takvih kovid pasoša „veoma loša i skandalozna i suprotna najvažnijim evropskim vrednostima”.\n„Računam da mi neće zameriti jer EU baštini slobodno mišljenje i da neću biti kažnjen ni ja ni Srbija.\n„Pričali su o slobodi tržišta, sad kažu: ‘Hajde da zaštitimo tržište’, pričali su o slobodi kretanja, sada govore kako da je ograniče.\n„A onda nešto još gore, kažu gledaće kako da napakoste onima koji su se vakcinisali, ali ne uz njihovu dozvolu”, rekao je Vučić.\nDodao je je da „ne veruje” da EU može da donese takvu odluku, ali da bi ona imala „odlične strane” za Srbiju.\n„Uveren sam da niko u Evropi ne misli stvarno da donese takvu odluku, ali ako se to desi, reći ćemo: ‘Hvala, razumeli smo šta mislite o regionu i o našoj zemlji’, a naša zemlja će brzinom munje da ide napred”, kaže on.\nOn je rekao da bi u slučaju uvođenja kovid pasoša pitao EU kako će da prime mađarskog premijera Viktora Orbana koji je primio kinesku vakcinu.\n„Ja ću da se vakcinišem kineskom vakcinom, posebno sad kad sam čuo da postoji mogućnost za takvu odluku, to onda znači da nema ništa od dijaloga sa Prištinom.\n„Ubrzali su me, baš ću da primim kinesku vakcinu dan nakon što donesu takvu odluku”, rekao je Vučić.\nNaveo je da bi Srbija u tom slučaju napravila laboratoriju za brze PCR testove i da bi izdavala rezultate za dva sata kako bi ljudi koji su primili kinesku vakcinu „mogli da idu gde god hoće po Evropi”.\n„Srbija će biti otvorena za sve, pozvaćemo 1,3 milijarde Kineza, oni neće moći da idu po Evropi, pozvaćemo 140 miliona Rusa, celu Latinsku Ameriku i celu Afriku, pa ceo Persijski zaliv, pa Tursku čiji građani takođe primaju kineske vakcine”, dodao je Vučić.\nU Srbiji je moguće primiti nekoliko vakcina: kinesku Sinofarm, rusku Sputnjik, Fajzer i AstraZeneka.\nMogući brzi testovi za ljude u Srbiji\nPredsednica Vlade Ana Brnabić ocenila je da je ideja u EU o uvođenju kovid pasoša „protiv svih osnovnih evropskih vrednosti” i da „to ne sme da se tretira kao geopolitičko pitanje”.\nMislim da su i ljudi u Briselu i svim tamošnjim relevantnim zdravstvenim agencijama „svesni činjenice da su i kineska i ruska vakcina efikasne i bezbedne”, rekla je Brnabić novinarima u nedelju.\n„Ne mogu da verujem da samo zbog geografskog porekla tih vakcina, oni mogu da diskriminišu sve ljude koji su te vakcine primili,” rekla je premijerka.\nAli i ako bude doneta, navela je da će građani koji su vakcinisani Sinofarm i Sputnjik vakcinom svakako moći da putuju.\nDržava će učiniti sve što je potrebno da obezbedi da testovi na antitela i PCR testovi budu završeni u rekordnom roku kako bi mogli da putuju, dodala je predsednica Vlade.\nPotvrdio je to i ministar spoljnih poslova Nikola Selaković.\nRekao je da će država Srbija obezbediti građanima brze PCR testove za putovanja, ukoliko Evropska unija donese odluku da omogući ulazak jedino onima koji su primili vakcine zapadnih kompanija.\n„Bitno je da ćemo povećati efikasnost našeg sistema i rezultati testova će građanima biti dostupni u roku od 90 do 120 minuta”, rekao je Selaković za TV Prva.\nDodao je da će se tek razmatrati da li će građani plaćati testove i kolika će biti njihova cena.\nKoje evropske zemlje zagovaraju „vakcina pasoše“?\nGrčka – kao i Izrael – već ima digitalne sertifikate o vakcinaciji, a drugi poput Danske i Švedske najavljuju da urade nešto slično.\nPotpredsednik grčke vlade Akis Skercos rekao je ranije za BBC da zajednički digitalni sertifikat „uopšte nije diskriminatoran”.\nTvrdi i da bi i nevakcinisani turisti mogli da posete Grčku ovog leta, ali bi postupak za njih bio sporiji – morali bi da budu testirani i morali bi da se samoizoluju po dolasku.\nGrčka i Kipar dogovorili su se da ovog leta prime izraelske turiste negativne na Kovid-19 – one koji imaju „zeleni” digitalni sertifikat.\nGrčki ministar turizma Haris Teokaris rekao je da bi sličan dogovor mogao biti postignut sa Velikom Britanijom.\nMeđutim, Vlada Velike Britanije još nije odobrila nijedan sertifikat o vakcinaciji.\nGrčki turizam pretrpeo je ogromnu štetu prošle godine zbog pandemije.\nPrihodi su pali sa 18, koliko su iznosili 2019. godine, na samo četiri milijarde evra prošle godine, prenosi novinska agencija Rojters.\nTurizam čini oko petine grčke privrede, a u tom sektoru radi svaki peti zaposleni.\nAustrijski kancelar Sebastijan Kurc takođe zagovara izraelski model sertifikata.\n„Preko mobilnog telefona mogli biste da dokažete da ste testirani, vakcinisali ili ste se oporavili [od Kovida].\n„Naš cilj: izbeći dugotrajno zaključavanje i konačno omogućiti slobodu ponovnog putovanja u EU i slobodu da uživaju u događajima i u nacionalnim jelima raznih zemalja”, napisao je Kurc na viteru.\nNemačka kancelarka Angela Merkel rekla je 26. februara da će biti potrebno tri meseca da se uspostavi sistem koji bi se koristio na granicama, ali da se većina zemalja saglasila da bi u budućnosti mogao biti potreban „digitalni sertifikat o vakcinaciji”.\nIsto je navela i predsednica Evropske komisije Ursula fon der Lajen.\n„Sistem će podržavati neutralne informacije o vakcinaciji, o negativnom PCR testu ili imunitetu.\n„Potrebna nam je brza primena ako želimo da ovi sertifikati budu funkcionalni pre leta”, rekla je ona.\nTekst je ažuriran 14. marta 2021. godine\nEU možda uvodi „kovid pasoše” – samo za vakcine koje je odobrila\nKorona virus kod kuće: Šta da radite ako je neko u porodici zaražen korona virusom i živite zajedno


Bečići su mesto u opštini Budva u Crnoj Gori. Gradsko naselje Bečići se nalazi severoistično od Budve. Bečići imaju plažu dugu skoro 2 km, koja je među najlepšim u Crnoj Gori i južnom Jadranu. Plaža u Bečićima je 1935. godine dobila Gran pri u Parizu za najlepšu plažu u Evropi. U Bečiće je uloženo mnogo novca tokom poslednjih godina, a najznačajnija investicija je izgradnja hotela „Splendid“, koja je stajala 70 miliona evra. Takođe, i ostali veliki hoteli su renovirani.Reljef Bečića je jedan od glavnih razloga zašto turisti vole ovo mesto. Mjesto se nalazi izmedju predivnog kontrasta planina sa jedne strane i plavetnila mora sa druge. Bečići (kao i Budva koja je u neposrednom susedstvu Bečića) su omiljeno mjesto mladih koji vole noćni život i zabavu. Tople noći Bečića nude zabavu koja može da potraje i do jutra.\nPansion “Palma“ se nalazi na 150m od obale u neposrednoj blizini hotela ’’Bela Vista’’\nRestoran ’’Palma’’ predstavlja mesto pravog uživanja i dobrog ukusa. Svežu i zdravu hranu po recepturi starih majstora mediterana sprema vrhunski tim kuvara.\nRaspolaže sa trokrevetnim i četvorokrevetnim sobama i studijima.Sve smeštajne jedinice imaju svoje kupatilo, kuhinju, klimu, tv i terasu sa prelepim pogledom na obalu.\nGostima nudimo ishranu u restoranu „Palma“, udaljenom oko 200m od vile, ka moru (nije obavezno). Ishrana je na bazi menija (doručak, ručak i večera - 5 vrsta jela po izboru, kontinetalno posluživanje).\nNa recepciji vile se mogu rentirati bicikli, a nudimo i mogućnost organizovanja fakultativnih izleta (Ostrog, Kanjon Tare, Skadarsko jezero, Nacionalni park Lovćen, Bokokotorski zaliv) i uslugu transfera - informacije i plaćanje na licu mesta


Počinju razgovori o novoj Vladi | Radio Televizija BN\nPočinju razgovori o novoj Vladi\nNovi predsednik Srbije Aleksandar Vučić trebalo bi već tokom vikenda da započne konsultacije sa koalicionim partnerima oko izbora novog premijera i Vlade Srbije - saznaju "Novosti".\nSrbija 01.06.2017 | 09:20\nNakon toga biće održani sastanci Predsedništva i Glavnog odbora naprednjaka, kako bi najkasnije do svečane inauguracije predsednika 23. juna bio poznat sastav novog ministarskog kabineta.\nLista kandidata za Vučićevog naslednika u Nemanjinoj svedena je na tri imena - lider socijalista Ivica Dačić, ministarka državne uprave Ana Brnabić i gradonačelnik Novog Sada i visoki funkcioner SNS Miloš Vučević.\nPredsednik Vučić još nije prelomio kome će dodeliti mandat za sastav nove vlade, a kako se bliži dan odluke jačaju i pritisci iz vrha njegove partije da to mesto dobije kadar SNS.\nNeposredno pre nego što će Vučić i zvanično započeti predsednički mandat, pojavile su se informacije da se sastao sa Dačićem, poručio mu da on ipak neće biti njegov prvi pik za premijersko mesto i da je lider SPS burno reagovao na takvu odluku.\nDačić za "Novosti" demantuje da je takav razgovor vođen i tvrdi da nikakve svađe nije bilo:\n- Milion puta sam rekao da nikakvih dogovora o mestu premijera nije bilo, niti je to bio uslov socijalista za koalicionu saradnju i podršku Vučiću na predsedničkim izborima. Nikada sam sebe nisam kandidovao za tu funkciju.\nKao prvi potpredsednik Vlade, Dačić od srede kao v. d. premijera vodi Vladu u tehničkom mandatu. A rok za izbor nove vlade je 30 dana od dana podnošenja ostavke premijera, odnosno do 28. juna.\nVučić je u nekoliko navrata poručio da će taj posao biti mnogo brže završen, kako bi novi ministri imali zvaničnu promociju kada bude organizovana svečani prijem povodom inauguracije novog predsednika, na kojoj se očekuje veliki broj šefova država i vlada iz regiona, Evrope i sveta.\nPrema našim informacijama, novi premijerski kabinet najverovatnije će imati isti broj ministarskih mesta - 19, ali nije isključeno da neki "igrači" budu zamenjeni i da u Nemanjinu 11 uđu i neka nova lica. Za sada se spekuliše da bi to mogao biti funkcioner socijalista Branko Ružić i lider SNP Nenad Popović, ali nije još do kraja definisano koje tačno pozicije u izvršnoj vlasti će zauzeti.\nDo izbora novih ministara, Vlada u tehničkom mandatu, osim u nekim izuzetno značajnim situacijama za zemlju, neće moći da donosi neke važne odluke. Tehnička vlada moći će da vrši samo tekuće poslove i neće moći da predlaže Narodnoj skupštini zakone i druge opšte akte niti da donosi propise, izuzev ako je njihovo donošenje vezano za zakonski rok ili to nalažu potrebe države, interesi odbrane ili prirodna, privredna ili tehnička nesreća.\nPrema zakonu, vlada kojoj je prestao mandat, takođe, ne može da postavlja državne službenike na položaj u organima državne uprave, a pri vršenju osnivačkih prava Republike Srbije može jedino da imenuje ili da saglasnost na imenovanje vršioca dužnosti direktora i članova upravnog i nadzornog odbora.\nSKUPŠTINA ČEKA MINISTRE\nSledeće redovno zasedanje Skupštine Srbije počeće na jesen, a u međuvremenu je parlament u vanrednom zasedanju i po potrebi mogu da se zakazuju sednice. Prva sledeća biće sednica za izbor nove vlade, koja bi trebalo da bude održana u naredne dve nedelje.